title: Google Docs

text: Google Docissa voi luoda tyhjältä pohjalta uusia asiakirjoja sekä uusia taulukkolaskentoja. Niitä voi muokata samoin tavoin kuin perinteistä Microsoft Wordia tai OpenOfficea: esimerkiksi listojen luonti, sarakkeiden luonti, taulukoiden lisäys, kuvien lisääminen, kommenttien lisääminen sekä perusmuokkaukset fontin vaihto, fontin väri ja koko.


title: Google Docs

text: Google Docsissa on automaattinen tallennusominaisuus joka tallentaa auki olevaa tiedostoa automaattisesti tietyn väliajoin.


title: Google Docs

text: Google Docsiin voi tuoda ja siirtää myös omalta koneelta valmiita tiedostoja (mm. DOC, XLS, ODT, ODS, RTF, CSV).


title: Google Docs

text: Google Docsissa asiakirjan tai taulukkolaskennan voi jakaa myös muiden käyttöön kutsumalla sinne muita henkilöitä sähköpostin avulla. Esimerkiksi ryhmätöitä tehdessä voi muut ryhmän jäsenet kutsua tekemään samaa asiakirjaa ja näin ryhmätyön tekeminen sujuu joutuisammin (säästytään muun muassa yleiseltä tiedostojen lähettämiseltä sähköpostitse edestakaisin). Useita ihmisiä voi katsella ja tehdä muutoksia samanaikaisesti. Tiedostoja voi siis käsitellä yksin, ryhmässä tai julkisesti kaikkien ihmisten kanssa.


title: Google Docs

text: Google Docsissa voi myös vertailla dokumentin eri versioita keskenään, tai katsella dokumentin muutoshistoriaa.


title: Google Docs

text: Valmiit tiedostot voi tallentaa omalle tietokoneelle DOC-, XLS-, CSV-, ODS-, ODT-, PDF-, RTF- tai HTML-muodossa.


title: Google Docs

text: Valmiit tiedostot voi myös julkaista julkisiksi jolloin koko maailma näkee ne ja voi muokata niitä. Tiedostot voi myös julkaista omassa blogissa. Tiedostot voi myös julkaista Google Appsin avulla.


title: Google Docs

text: Tarvittaessa tiedostot voi myös poistaa eli tuhota.


title: Google Docs

text: Google Docsissa on myös reaaliaikainen keskustelumahdollisuus niiden ryhmän jäsenten kesken, jotka ovat samaan aikaan kirjautuneena Google Docsiin.


title: PLM

text: PLM tarkoittaa seuraavia asioita:


title: SBS Pori

text: SBS Pori on porilainen salibandyn erikoisseura, joka perustettiin 1994. Seuran miesten edustusjoukkue pelasi kaudella 2012–2013 4-divisioonaa. SBS Pori on ykkösdivisioonan marathontaulukossa sijalla 11. Tähän kuuluu 6 kautta, 138 ottelua ja 168 pistettä. SBS Pori on pelannut myös liigassa kolmen kauden ajan, pelaten niissä 87 ottelua ja keräten 61 pistettä. Joukkue putosi I-divisioonaan kauden 2006–2007 päätteeksi, kun se hävisi liigakarsinnoissa Jyväskylän Happeelle voitoin 3-1.


title: SBS Pori

text: Seuran naisten edustusjoukkue pelaa II-divisioonassa, jonka lisäksi seuralla on junioritoimintaa A- ja F-ikäluokissa.


title: Jean Terrasson

text: Jean Terrasson (1670 Lyon - 15 syyskuuta 1750 Pariisi) oli filosofian ja latinan professori Collège royalissa. Hänet tunnettiin myös arvonimillä Abbeé Terrasson ja L'abbeé Terrasson. Terrasson oli Ranskan akatemian jäsen vuodesta 1732.


title: Tonmi Lillman

text: Tonmi Lillman (synt. Tommi Kristian Lillman, 3. kesäkuuta 1973 Kouvola – 13. helmikuuta 2012) oli suomalainen muusikko ja tuottaja. Pääsoitintensa rumpujen ja basson ohella Lillman soitti myös koskettimia ja kitaraa. Hän soitti yhtyeissä Ajattara, Kylähullut, Lordi, Sinergy, To/Die/For, HateFrame, Vanguard, Cold Cold Ground ja 3rror. Graafikkona hän teki levynkansia ja videoita. Ajattarassa Lillman käytti taiteilijanimeä Malakias IV ja Lordissa Otus.


title: Tonmi Lillman

text: Lillmanin isä on muusikko ja innostus musiikkiin syttyi jo lapsena. Keikkailun Lillman aloitti 14-vuotiaana. Alkuperäisen etunimensä Tommi hän vaihtoi Tonmiksi.


title: Tonmi Lillman

text: Lillman toimi myös Kouvolan musiikkiopistossa rumpujensoiton ja digitaaliäänityksen opettajana. Uransa aikana Lillman soitti useita vuosia keikkamuusikkona eri iskelmä- ja tanssiyhtyeissä. Vielä kesällä 2010 hän keikkaili ympäri Suomea dr.doctor -bilebändissä. Yhdessä Rainer "Raikku" Tuomikannon kanssa Lillman toimi rumpalina Dimebag Beyond Forever 2009 -kiertueella.


title: Tonmi Lillman

text: Toimiessaan hard rock ja heavy metal -yhtye Lordin rumpalina Lillman käytti taiteilijanimeä Otus. Lillman liittyi Lordiin syksyllä 2010, juuri ennen yhtyeen Euroopan kiertueen alkua. Lillman vastasi Lordin vuonna 2012 julkaiseman "Scarchives Vol. 1" -kokoelma-albumin DVD-osion editoinnista. Tonmi Lillman menehtyi kotonaan sairauskohtaukseen 13. helmikuuta 2012. Hän ei ehtinyt soittaa lainkaan yhtyeen studioalbumeilla ennen kuolemaansa. Lordin alkuvuodesta 2013 julkaiseman "To Beast Or Not To Beast" -albumin päätösraita pitää sisällään Lillmanin soittaman ja äänittämän rumpusoolon yhtyeen Pariisin keikalla vuodelta 2010, joka toimii yhtyeen kunnianosoituksena Lillmanille.


title: Tonmi Lillman

text: Lillman toimi studiomuusikkona useiden artistien ja yhtyeiden, esim. Reflexion ja Twilight Ophera, levyillä sekä esimerkiksi "Guitar Heroes" -albumilla. Sittemmin Lillman keskittyi yhä enemmän musiikin tuottamiseen ja studiotyöskentelyyn tuottajana, äänittäjänä ja miksaajana ja työskenteli muun muassa yhtyeiden Beherit, Bloodride, Chainhill, D-Creation, Exsecratus, Fierce, Fear Of Domination, Heorot, In Silentio Noctis, Laava, Lie in Ruins, Madison Roam, MyGrain, Raivopäät, Roo, Rujo, Rytmihäiriö, Saattue, Serene Decay, Served Dead, tЯauma, Vapaat Kädet ja V For Violence kanssa.


title: Tonmi Lillman

text: Tonmi Lillman käytti Pearlin rumpuja ja Sabianin symbaaleita sekä Pro-Markin rumpukapuloita ja solmi endorsement-sopimuksen kyseisten yhtiöiden kanssa . Lillman oli tunnettu näyttävistä ja erikoisista rumpusetin asetteluistaan ja oli vannoutunut kahden bassorummun käyttäjä. Hän oli soittotyyliltään rockrumpali eli tyylin mukaisesti nopeuden edelle menivät groove ja tanakka komppaaminen yhdistettynä innovatiivisiin filleihin. Lillmanin esikuvia olivat Teijo "Twist Twist" Erkinharju, Mikkey Dee, Deen Castronovo ja suurimpana vaikuttajana Dave Weckl.


title: Tonmi Lillman

text: Musiikin ohella Tonmi Lillman teki grafiikkaa erityisalanaan 3D-mallinnus. Hän myös editoi ja leikkasi musiikkivideoita, kuten Ajattaran "...Putoan" ja "Ikuisen Aamun Sara", Mind Of Dollin "Marks On My Face", Kylähullujen "Kieli hanurissa" ja Vanguardin "Whisper".


title: Tonmi Lillman

text: Lillman suunnitteli levynkansia muun muassa To/Die/Forille, Sinergylle, Kylähulluille, Hateframelle, D-Creationille, Dance Nationille sekä useille muille artisteille ja yhtyeille. Hän editoi eri yrityksille videopresentaatioita ja mainoksia, teki video- ja postproduktiota muun muassa Crumblandin promo-DVD:lle, teki Lordin Euroopan-kiertueen taustascreenanimaatiot ja suunnitteli tuotepakkausten ulkoasuja. Lillman myös suunnitteli ja toteutti kotisivuja, bannereita ja muuta nettigrafiikkaa sekä animointia esim. useille pelisivustoille.


title: Ernesto Sabato

text: Ernesto Sabato (24. kesäkuuta 1911 Rojas, Argentiina – 30. huhtikuuta 2011 Santos Lugares, Argentiina) oli argentiinalainen kirjailija, fyysikko ja ihmisoikeusaktivisti. Hän oli El Paísin mukaan Argentiinan kirjallisuuden viimeinen suuri nimi.


title: Ernesto Sabato

text: Sabato syntyi lähellä Buenos Airesia Rojasissa. Hänellä on italialaisia ja italianalbanialaisia sukujuuria.Hän liittyi opiskeluaikoinana kommunistisen puolueen nuorijaostoon ja nousi pian sen sihteeriksi. Hän jätti puolueen vuonna 1934 Josif Stalinin suorittamien vainojen jälkeen. Sabato valmistui Universidad Nacional de La Platasta. Hän täydensi opintojaan Pariisissa ja työskenteli siellä Curie-instituutissa. Toisen maailmansodan jälkeen hän siirtyi tieteen alalta kirjallisuuteen.


title: Ernesto Sabato

text: Sabaton kaunokirjallinen esikoisteos "Tunneli" ilmestyi espanjan kielellä vuonna 1948. Teos sai kiitosta muun muassa Thomas Mannilta ja Albert Camus'lta, joka käänsi sen ranskaksi. Hän kirjoitti urallaan yhteensä kolme romaania. "Tunnelin" jälkeen ilmestyivät "Sankareista ja haudoista" (1961) ja "Abaddón el exterminador" (1974). Viimeksi mainittu palkittiin Ranskassa parhaana ulkomaisena kirjana. Sabato sai urastaan muun muassa espanjankielisen kirjallisuuden Cervantes-palkinnon.


title: Ernesto Sabato

text: Presidentti Raúl Alfonsín pyysi 1983 Sabatoa johtamaan komissiota, joka tutki Argentiinan sotilashallituksen tekemiä rikoksia vuosina 1976–1983. Komissio keräsi hallinnon julmuuksista aineistoa 50 000 sivua. Komission työn ansiosta yhdeksän hallinnon jäsentä asetettiin myöhemmin rikoksista syytteisiin.


title: Ernesto Sabato

text: Sabato kuoli 99-vuotiaana huhtikuussa 2011 kotonaan Santos Lugaresissa. Hän oli ennen kuolemaansa sairastanut pari viikkoa keuhkoputkentulehdusta.


title: The Beekeeper

text: The Beekeeper on yhdysvaltalaisen laulaja-lauluntekijä Tori Amosin kahdeksas studioalbumi, joka julkaistiin 22. helmikuuta 2005. Levy on äänimaailmaltaan ja yleistunnelmaltaan artistin aikaisempaa tuotantoa rauhallisempi, ja sen 19 kappaletta on jaettu teemojen mukaan kuuteen erilaiseen "puutarhaan".


title: The Beekeeper

text: Levyllä kuullaan tutun Bösendorfer-flyygelin lisäksi runsaasti myös Amosin uudempaa aluevaltausta, Hammond-urkuja. Lähes jokaisella kappaleella merkittävässä osassa olevassa yhtyeessä soittavat lisäksi rumpali Matt Chamberlain ja basisti Jon Evans. Taustalaulajina vierailevat myös irlantilainen folk-laulaja Damien Rice sekä gospelkuoro.


title: The Beekeeper

text: Rajoitettuna painoksena julkaistu albumin erikoisversio sisältää lisäksi DVD-levyn, joka Amosin haastattelun lisäksi sisältää kappaleen "Garlands".


title: Burgosin lait

text: Burgosin Lait () olivat voitettujen intiaanien suojaksi tarkoitettu, vuonna 1512 voimaan saatettu lakikokoelma. Lait syntyivät Ferdinand Katolilaisen halusta tutkia lakien ja kuninkaan oikeata suhdetta Uuden Maailman valloitukseen. Syynä oli Santo Domingosta vuonna 1511 saapuneen dominikaanin, Antonio de Montesinosin tuomat hälyttävät tiedot saarten intiaanien kovasta kohtelusta. Kuningas määräsi vuonna 1512 perustettavaksi neuvoston, ns. Burgosin kokoonpanon, jonka jäsenet olisivat teologeja ja lainoppineita. Neuvosto keskusteli Sevillan arkkideanin Don Juan Rodríguez de Fonsecan johdolla niistä juridisista ja moraalisia vaikeuksista, joihin espanjalaiset olivat ajautuneet Uutta Maailmaa valloittaessaan.


title: Burgosin lait

text: Tarkoituksena oli määritellä tapa, jolla intiaaneja vastaisuudessa hallittaisiin oikeudenmukaisesti. Neuvoston, ”jonka ympärillä kiehui intiaaneille epäsuotuissa ilmapiiri,” kuten Las Casas asian ilmaisee, oli intiaaneja halveksivien saarelaisten mielipiteistä huolimatta pakko tunnustaa Montesinosin olevan oikeassa, ja että muun kaltainen ratkaisu oli uhka kuninkaalle. Las Casas hyväksyi kaksi ensimmäistä pykälää neuvoston päätöksestä, koska niissä tunnustetaan intiaanien olevan vapaita ihmisiä ja käännytyksen kohteita paavin määrittelemällä tavalla. Muiden pykälien Las Casas katsoo olevan paikalla olleiden kuiskuttelijoiden ansiosta tuhoisia intiaaneille.


title: Burgosin lait

text: Laissa määriteltiin espanjalaisten velvollisuudet yksityiskohtaisesti. Heidän tuli koota intiaanit lähelle itseään, rakentaa kunnon asunnot ja opettaa näitä uskon ja käytännön asioissa. Intiaanien vanhat majat oli poltettava, jotta he eivät olisi ikävöineet niitä. Encomenderon oli jokaista viittäkymmentä intiaania varten rakennettava kaksi kookasta rakennusta. Kyliin oli rakennettava pyhimyksillä varustettuja kirkkoja, sekä huolehdittava siitä, että intiaanit kävivät rukoilemassa niissä aamuin ja illoin. Intiaanien työskentely kaivoksissa ja kullan keräämisessä sai kerrallaan kestää viisi kuukautta, jonka jälkeen seurasi neljänkymmenen päivän lepoaika, jonka kuluessa intiaaneilla olisi tilaisuus hoitaa viljelyksiään ja talouttaan. Koottu kulta oli sulatettava kyseisten neljänkymmenen päivän aikana, ja erotettava kullasta kuninkaan viidennes. Yli neljä kuukautta raskaana olevia naisia ei saanut käyttää kullan etsimiseen eikä maatöihin. Kun intiaani kuoli, tuli muiden osallistua hautajaiskulkueeseen, jonka edellä oli kannettava ristiä. Syntyneet lapset oli kastettava kahdeksan vuorokauden kuluessa syntymänsä jälkeen. Päälliköiden kaikki kolmetoista vuotta nuoremmat pojat oli lähetettävä fransiskaanien luo neljäksi vuodeksi oppimaan espanjalaisten tapoja, jonka jälkeen he olisivat valmiit palaamaan kyliinsä. Kultakaivoksissa työskenteleviä intiaaneja oli kohdeltava hyvin ja liiallista työn teettämistä oli vältettävä. Raskaana olevia naisia ei saanut käyttää minkäänlaiseen työhön. Intiaaneille ei saanut myydä eikä tarjota väkijuomia. Jokaisessa kaupungissa tuli olla kaksi tarkastajaa, joiden tehtävänä oli myös tarkkailla intiaanien kelvollisuutta itsehallintoon, jotta he saisivat tilaisuuden itse järjestellä asiansa ja maksaa kuninkaalle veroa. Oli kiellettyä lyödä intiaania kepillä tai ruoskalla. Häntä ei saanut nimittää intiaanikoiraksi, tai muilla pahennusta herättävillä nimillä, ellei se ollut intiaanin todellinen nimi.


title: Burgosin lait

text: Intiaaneja varten säädettyjen lakien valvojiksi nimitettiin asiamiehiä, virallisia suojelijoita (protectores) ja tuomareita. Las Casas ja Meksikon piispa Juan de Zumárraga olivat virallisia intiaanien suojelijoita. Las Casasin vuosipalkka oli sata pesoa. Suojelijat katsottiin tarpeelliseksi jo senkin vuoksi, koska intiaanien katsottiin olevan kykenemättömiä hallinnoimaan itseään. Heitä verrattiin lapsiin, joiden katsottiin olevan vähempiarvoisia eurooppalaisiin verrattuina. Lakien hyvä tarkoitus jäi suurelta osin toteutumatta. Las Casasin mielestä lait, vaikka ne olisivat toteutuneet, eivät ottaneet huomioon intiaanien etua ja käännytystyön rehellistä edistämistä.


title: M/S Global Freighter

text: M/S Global Freighter () oli vuoden 2011 lopulla Intiassa romutettu ro-ro-rahtialus, jonka viimeinen omistaja ennen romuttajaa oli suomalainen Lillbacka Powerco Oy. Viimeinen aluksen hoidosta vastannut oli suomalainen Northern Tanker Company Oy. Alus oli rakennettu vuonna 1977 Hyundai Shipbuilders & Heavy Industriesin telakalla Ulsanissa Etelä-Koreassa. "Global Freighter" oli rekisteröity Suomen lipun alle, ja sen viimeinen kotipaikka oli Maksamaa. Alus oli käyttämättömänä Turun satamassa joulukuusta 2008 lähtien, ennen kuin se 18. toukokuuta 2010 siirrettiin PowerLinen uudelle linjalle Helsingin Vuosaaren sataman ja Saksan Travemünden välille, jota se liikennöi kerran viikossa.


title: M/S Global Freighter

text: Alus liikennöi suuren osan käyttöhistoriastaan Itämerellä Ruotsin lipun alla nimellä "Stena Freighter". Vuonna 2004 alus siirtyi suomalaisomistukseen ja Suomen lipun alle nimellä "Global Freighter". Alus oli mukana muutamassa onnettomuudessa, joissa kahdessa uppoaminen oli lähellä: ensimmäisen kerran vuonna 1981 Miamin ja Costa Rican välillä ja toisen kerran vuonna 2004 Turunmaan saaristossa.


title: M/S Global Freighter

text: Alus oli rakennettu teräksestä. "Global Freighterissa" konehuone, komentosilta ja miehistöntilat olivat aluksen perässä.


title: M/S Global Freighter

text: "Global Freighterin" pituus oli 151,94 metriä, leveyys 21,67 metriä, ja syväys 6,45 metriä. Laivan koko tilavuus (bruttovetoisuus) oli 5 497 bruttorekisteritonnia ja matkustaja- ja lastitilojen tilavuus (nettovetoisuus) 2 606 nettorekisteritonnia. Norjalainen Det Norske Veritas ilmoitti aluksen bruttovetoisuudeksi (GT) 13 145 ja nettovetoisuudeksi (NT) 3 943. Aluksen kuollut paino eli kantavuus oli 8 911 tonnia. Kaistametrejä aluksessa oli 1 700 kaistametriä. Laivan huippunopeus oli noin 17 solmua ja jääluokitus 1A, eli se pystyi kulkemaan useimmissa jääolosuhteissa yksin.


title: M/S Global Freighter

text: Laivan pääkoneina oli kaksi Pielstick 12PC2-5V-400 V -dieselmoottoria, jotka yhdessä kehittivät 11 475 kilowatin tehon. Laivaa vei eteenpäin kaksi potkuria: nelilapainen CPP ja Kawasaki-Escher-Wyss. Ohjailua varten keulassa oli yksi Electric CPP -merkkinen keulapotkuri. Aluksessa oli kaksi erillistä ja keskenään synkronoitua peräsintä.


title: M/S Global Freighter

text: Aluksen komentosiltajärjestely noudatti 1970-luvun lopulla vallalla ollutta tapaa sijoittaa laitteet pitkään pulpettiin etuseinälle. Pulpettien päissä sijaitsivat tutkat. Radiolaitteet sijaitsivat omassa konsolissaan. Alun perin komentosillan laitejärjestelyjä tehtäessä jätettiin huomiotta komentosillalla työtä tekevien yhteistyö ja työtehtävät. Kun "Global Freighter" siirtyi vuonna 2004 Turun ja Tukholman väliseen liikenteeseen, tätä ongelmaa korjattiin asentamalla pulpetin oikeaan päähän monitoroinnissa ja luotsauksessa tarvittavia uusia laitteita. Keskellä pulpettia, laivan keskilinjalla, sijaitsi alun perin autopilotti ja ohjauspaikka. Näiden laitteiden yläpuolella katossa sijaitsi kolmeen suuntaan näkyvä peräsinkulman näyttö ja magneettikompassin periskooppi. Aluksessa oli kaksi GPS-laitetta ja kaksi pohjan suhteen mittaavaa lokia.


title: M/S Global Freighter

text: "Global Freighter" oli ro-ro-alus ("roll on roll off"), eli sen lastaus tapahtui perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.


title: M/S Global Freighter

text: Alus laskettiin vesille 11. toukokuuta 1977 eteläkorealaisella Hyundai Shipbuilders & Heavy Industriesin telakalla (nyk. Hyundai Heavy Industries). Aluksen rakennusnumero on 642. Alus valmistui elokuun lopulla ensimmäisenä 11 aluksen sarjasta, jonka muodostavat valmistumisjärjestyksessä M/S "Stena Transfer" (nimi valmistuessa "Stena Runner"), M/S "Tor Baltica" ("Elk"), M/S "Kilmore" ("Norsky"), uponnut M/S "Finnbirch" ("Stena Prosper"), M/S "Finnforest" ("Stena Project"), M/S "Atlantic Freighter" ("Tor Felicia"), M/S "Stena Partner" ("Alpha Enterprise"), M/S "Global Carrier" ("Imparca Express I"), M/S "Strada Corsa" ("Merzario Espania") ja M/S "Diplomat" ("Stena Trader"). Sarjasta käytetään nimitystä "Stena Searunner", ja kaikki alukset ovat tanskalaisen Knud E. Hansen A/S:n suunnittelemia.


title: M/S Global Freighter

text:
Alus luovutettiin 31. elokuuta ruotsalaisen Rederi AB Concordia -varustamon omistukseen, ja se aikarahtasi eli vuokrasi sen italialaisen Merzario Lines -varustamon liikenteeseen Välimerelle. Tuolloin laiva liikennöi Ruotsin lipun alla "Merzario Ausonia" -nimisenä, ja sen kotipaikka oli Göteborg. Elokuussa 1980 alus sai nimen "Stena Freighter". Seuraavana vuonna alus myytiin Stena Gulf Linelle, joka rekisteröi sen Caymansaarten lipun alle. Kotipaikaksi tuli George Town. Uusi omistaja aikarahtasi aluksen yhdysvaltalaisen Coordinated Caribbean Transportin liikenteeseen.
Ollessaan 29. lokakuuta 1981 matkalla Yhdysvaltain Miamista Costa Ricaan "Stena Freighter" törmäsi yhteen japanilaisen "Seiryu"-irtolastialuksen kanssa. Yhteentörmäyksen jälkeen pelättiin molempien alusten uppoamista, mutta "Stena Freighter" pelastui, kun taas "Seiryu" upposi neljän tunnin kuluttua törmäyksestä. Uponneen aluksen miehistö pelastettiin "Stena Freighterille", joka palasi Miamiin iso reikä keulassa. Maaliskuussa 1982 alus aikarahdattiin italialaisen Ignazio Messina -rahtivarustamon liikenteeseen nimellä "Jolly Giallo". Elokuussa nimeksi vaihdettiin "Jolly Turchese".


title: M/S Global Freighter

text: Vuoden 1983 syyskuussa alus nimettiin uudelleen "Stena Freighteriksi". Seuraavana vuonna laiva siirtyi jälleen Rederi AB Concordian haltuun. Varustamo rekisteröi aluksen Ruotsin lipun alle. Kotipaikaksi tuli Göteborg. Omistajanvaihdoksen jälkeen Stena Line aloitti liikennöinnin aluksella. Maaliskuussa 1986 alus törmäsi yhteen neuvostoliittolaisen kalanjalostusaluksen kanssa. Tammikuun alussa vuonna 1987 "Stena Freighter" siirtyi ruotsalaisen Stena Rederi Ab:n haltuun, joka aloitti liikennöinnin sillä reitillä Göteborg–Travemünde.


title: M/S Global Freighter

text: Alus lähti 20. syyskuuta 1998 kello 16.55 Göteborgin satamasta määränpäänään Travemünde Saksassa. Noin kolme tuntia aiemmin oli Göteborgista lähtenyt myös kemikaali-öljytankkeri M/T "Ek-Cloud" (nykyisin M/T "Stream") kohti Tukholmaa. "Stena Freighterilla" oli lastina yksi kuorma-auto, kuusi puoliperävaunua ja 34 perävaunua. Miehistönä aluksessa oli päällikön lisäksi kolme perämiestä, viisi kansimiehistöön kuuluvaa, konepäällikkö, kaksi konemestaria ja kolme muuta konemiehistöön kuuluvaa, joiden lisäksi vielä viisi muuta henkilökunnan jäsentä. Matkustajia "Stena Freighterilla" oli seitsemän. "Ek-Cloudilla" oli puolestaan lastina 9 284 tonnia polttoöljyä, ja miehistöä siellä oli päällikkö mukaan lukien 12 ja viisi muuta jäsentä, kuten Stena Freighterillakin. Kello 22.15 "Stena Freighterin" perämies ilmoitti aluksen päällikölle näkyvyyden heikentyneen nopeasti. Tämän kuultuaan päällikkö tuli komentosillalle. Hän viipyi siellä vain hetken, jonka jälkeen lähti pois ja palasi kello 22.45. Tuolloin hän katsoi tutkanäkymää, jota yksi perämiehistä oli tarkkailemassa.


title: M/S Global Freighter

text: Aluksen saapuessa Jyllannin niemimaan ja Själlannin väliseen Samsø Bæltin salmeen nopeutta oli 17 solmua ja suunta, johon alus oli menossa, oli oikea. Perämies havaitsi, että vastaan oli tulossa kaksi alusta, joista toinen eteni 12 ja toinen viiden solmun nopeudella. Muuta liikennettä ei lähistöllä ollut. Kun välimatka alusten välillä väheni, "Stena Freighterilla" huomattiin, että hitaampi alus oli sen kulkureitillä.


title: M/S Global Freighter

text: Alukset ("Stena Freighter" ja "Ek-Cloud") eivät olleet ottaneet yhteyttä toisiinsa radiolla, ja ne törmäsivät sakeassa sumussa Samsø Bæltin salmessa toisiinsa 21. syyskuuta. "Stena Freighterin" komentosillalla oli törmäyshetkellä päällikkö, kaksi perämiestä ja matruusi. "Ek-Cloudin" komentosillalla oli yliperämies, kaksi perämiestä ja matruusi. Tuulen voimakkuus vaihteli yhden ja kahden boforin välillä. Törmäyksen tapahtuessa "Stena Freighterilla" oli vauhtia 17 solmua. VHF-radiokontaktin ja vaurioiden tarkistuksen jälkeen laivat jatkoivat matkaa kohti määränpäitään. "Stena Freighterin" vähäiset vauriot, muun muassa kaksi pientä reikää, korjattiin Travemündessa. "Ek-Cloud" puolestaan menetti törmäyksessä muun muassa 16 hengen pelastuslautan ja paapuurinpuoleisen (vasemmanpuoleisen) pelastusveneen, ja muutamia paapuurin puolella sijaitsevia hyttejä vaurioitui.


title: M/S Global Freighter

text: Laiva myytiin 18. marraskuuta 2003 göteborgilaiselle Interbaltic Ab:lle, joka piti sen Ruotsin lipun alla. Omistajanvaihdoksen jälkeen alus aikarahdattiin ruotsalaisen Stena RoRon liikenteeseen.


title: M/S Global Freighter

text: Marraskuussa 2003 suomalainen Lillbacka Powerco Oy ilmoitti ostavansa aluksen ja rekisteröivänsä sen Suomen lipun alle. Luovutus tapahtui 9. helmikuuta 2004, jolloin alus sai myös nykyisen "Global Freighter" -nimensä. Kotipaikaksi tuli pieni Pohjanlahden rannikkokunta Maksamaa. Maksamaa valittiin kotipaikaksi, koska Lillbacka Powercon omistajalla Jorma Lillbackalla oli siellä kesämökki.


title: M/S Global Freighter

text: Aluksella tarvittiin noin 35 työntekijää. "Global Freighterin" tullessa Suomen lipun alle oli kiinnostus työpaikkoja kohtaan suuri, sillä Suomen lipun alla on merimiehille harvoin työtä. Aluksen suomalainen miehistö palkattiin lähes kokonaan Turun seudulta.


title: M/S Global Freighter

text:
Lillbacka Globalin kansainvälisistä kuljetuksista vuonna 2004 vastannut merikapteeni Henrik Mahlberg sanoi yhtiön päätöksestä laittaa alus Suomen lipun alle:
Luovutuksen jälkeen 9. helmikuuta 2004 alus aikarahdattiin ruotsalaisen Stena Linen Travemünden ja Göteborgin väliseen liikenteeseen, koska Stena Line ei ollut saanut vielä korvaavaa alusta "Global Freighterin" tilalle. Lillbacka Globalin omistama PowerLine-varustamo aloitti 28. helmikuuta liikennöinnin "Global Freighterillä" Turun ja Travemünden välillä yhdessä sisaralus M/S "Global Carrierin" kanssa. Travemündessa "Global Freighter" käytti sekä Skandinavienkain että Schlutupin terminaaleja. Alukset kuljettivat pääasiassa rekkoja, puoliperävaunuja ja kontteja. Alusten aloittaessa liikennöinnin Turun ja Travemünden välinen kuljetuskapasiteetti kaksinkertaistui. Matka Turusta Travemündeen kesti noin 33 tuntia, ja satamassa alus vietti ainoastaan purkauksen ja lastauksen vaatiman ajan.


title: M/S Global Freighter

text: Alus vuokrattiin 4. toukokuuta – 13. elokuuta 2004 väliseksi ajaksi Silja Linen tytäryhtiölle SeaWind Linelle, joka liikennöi sillä maanantaista perjantaihin Turun ja Tukholman väliä kuljettaen muun muassa rekkoja. Pyhäisin "Global Freighter" oli PowerLinen Turun ja Travemünden välisessä liikenteessä. SeaWind Line liikennöi aluksella 28. elokuuta 2004 lähtien tiistaista torstaihin välillä Turku–Tukholma. Muina aikoina se oli PowerLinen Turun ja Travemünden välisessä liikenteessä.


title: M/S Global Freighter

text: Alus lähti tiistaina 21. syyskuuta 2004 kello 21.30 Turun satamasta kohti Tukholmaa. Aluksella oli 11 matkustajaa ja lastina 18 rekka-autoa, 32 perävaunua eli traileria, 411 tonnia voitelu- ja polttoaineita ja 135 tonnia makeaa vettä. Rekat ja kymmenen traileria oli sijoitettu pääkannelle ja loput trailerit sääkannelle. Nauvossa alus joutui poikkeamaan normaalilta reitiltä: meriliikenneohjaaja ehdotti Innamon saaren eteläpuolisen kymmenen metrin väylän käyttämistä, koska aluksen edessä kulki "Dimitris"-hinaaja hinauksessaan "Multibrava"-niminen proomu. "Dimitris" eteni väylällä sellaisella nopeudella, että "Global Freighter" olisi joutunut ohittamaan sen kapealla väyläosuudella. "Global Freighterin" ohittaessa "Dimitriksen" rinnakkaisväylällä "Dimitriksen" nopeus oli 8,6 solmua (15,93 km/h), kun taas "Global Freighterillä" vauhtia oli 17,9 solmua (33,15 km/h).


title: M/S Global Freighter

text: Miehistöä aluksessa oli 19 henkeä, joten miehitys ylitti Merenkulkulaitoksen vaatimukset. Minimimiehitys olisi ollut miehitystodistuksen mukaan 13 henkeä.


title: M/S Global Freighter

text: Kello 22.55 alus sai pohjakosketuksen Kalvholmsgrundetissa () Nauvon pohjoispuolella, ja sen jälkeen nopeus putosi 12 solmuun, minkä jälkeen luotsiperämies kehotti vahtipäällikköä hiljentämään vauhtia. Laivan päällikkö, joka oli pohjakosketuksen jälkeen saapunut komentosillalle, päätti ajaa aluksen rantaan Lövskärin ja Vandrockin saarten väliin (), koska hänen mielestään pohjakosketusta seurasi aluksen kaatumisvaara. "Global Freighterin" pohjan tartuttua merenpohjaan alus oli kallistunut 14–15 astetta, minkä jälkeen kallistuma ei kasvanut. Uppoaminen oli vain sekunneista kiinni. Välittömästi pohjakosketuksen jälkeen laivan päällikkö otti yhteyttä VTS-keskukseen. Kello 23.00 alukselta otettiin yhteyttä myös meripelastuskeskukseen, joka määritti tilanteen hätätilanteeksi ja antoi kello 23.14 hätäsanoman "Global Freighterin" puolesta:


title: M/S Global Freighter

text: Kello 23.16 meripelastuskeskus antoi toisen hätäsanoman:


title: M/S Global Freighter

text: Junalautat M/S "Rider" ja M/S "Sea Wind", matkustajarahtilaiva M/S "Finneagle", miinalaiva "Uusimaa" ja merivartioalus "Telkkä" ilmoittautuivat meripelastuskeskukselle. Kello 23.17 aluksella annettiin yleishälytys. Onnettomuus tapahtui vilkkaassa ja suhteellisen ahtaassa väyläristeyksessä.


title: M/S Global Freighter

text: Kello 00.19 ympäristöviranomaiset saivat tiedon tapahtuneesta, ja öljyntorjunta-alus "Halli" lähti Turusta kello 03.15. Se saapui haveripaikalle kello 05.15 ja alkoi pumpata vettä aluksesta. Myöhemmin suurtehopumppu korvasi "Hallin".


title: M/S Global Freighter

text: Henkilö- tai ympäristövahinkoja ei onnettomuudessa syntynyt. Matkustajat ja viisi muuta henkilökuntaan kuuluvaa pelastettiin aluksesta pelastusveneellä, joka tosin aluksi juuttui laivan kyljessä olevaan törmäysvahvennokseen. Ilman paikalle saapunutta junalautta "Riderin" MOB-venettä ("man over board" eli "mies yli laidan"), joka veti "Global Freighterin" pelastusveneen törmäysvahvennoksen yli, olisi laskeminen omin voimin voinut johtaa tilanteeseen, joka olisi uhannut ihmishenkiä. Alus oli pelastamishetkellä kallistunut 14 astetta. Vaatimukset edellyttävät kuitenkin, että pelastusvene voidaan laskea vielä 20 asteen kallistumassakin, minkä varmistaa törmäysvahvennoksen oikea muotoilu. "Riderin" MOB-vene kuljetti pelastetut miinalaiva "Hämeenmaalle", joka edelleen kuljetti heidät majoitettavaksi Turkuun PowerLinen toiselle alukselle, "Global Carrierille".


title: M/S Global Freighter

text: Aluksen pohjaan tuli sadan metrin matkalta repeytymiä, ja koko oikeanpuoleisen osan pohjaan tuli useita painaumia. Suurin reikä oli kooltaan noin kolme × neljä metriä. Jos repeämä olisi yltänyt alimmalle autokannelle, olisi alus uponnut ja lastina olleista kuorma-autoista olisi valunut dieseliä mereen. Tämä jäi vain puolen metrin päähän. Laivan päällikön mukaan alaruumaan alkoi virrata vettä heti pohjakosketuksen jälkeen. Myös pääkannelle tuli vettä alaruuman miesluukun kautta, mutta tässä vaiheessa "Global Freighter" oli jo ajettu matalikolle. Oikeanpuoleinen pääpotkuri kärsi myös suuria vaurioita. Aluksen konehuone pysyi kuivana. Aluksen öljytankissa havaittiin myös pieni repeämä, mutta polttoainetta oli vähän ja sekin jähmettyneessä muodossa, joten öljypäästöiltä vältyttiin.


title: M/S Global Freighter

text: Karilleajo paljasti, että Saaristomeren öljyntorjuntavalmiudessa oli puutteita, sillä torjunnassa käytettävien öljypuomien liitäntäkappaleet olivat osittain yhteensopimattomia. Syy siihen oli Korppoon palopäällikkö Leif Lindströmin mukaan se, että alueen kunnat olivat taannoin hankkineet erimerkkisiä öljypuomeja. Lindströmin mukaan puomit olisi tosin hätätilanteessa voitu liittää toisiinsa väkivalloin naulojen ja lautojen avulla. Lisäksi aluksen puomittamista vaikeutti puomeille sopivien ankkurointipisteiden puuttuminen sileiltä kallioilta. Arvostelua saivat osakseen myös aluepelastuslaitoksen öljyntorjuntaan tarkoitetut veneet, joita moitittiin liian keveiksi.


title: M/S Global Freighter

text: Ennen irrotusyrityksiin ryhtymistä aluksen lastia tyhjennettiin puolitoista vuorokautta Partner-nimiselle kuljetusproomulle. Operaatiota johti Korppoon palopäällikkö Leif Lindström. Tyhjentämisellä alus pyrittiin saamaan mahdollisimman vakaaksi. Partner kuljetti lastin Nauvon Pärnäisiin, josta ainakin rekat ja trailerit siirrettiin Turkuun. Esimerkiksi rekkoja proomuun mahtui kymmenen kerrallaan.


title: M/S Global Freighter

text: Vedenpinta ruumassa alkoi laskea, kun veden pumppausta oli jatkettu riittävän pitkään ja sukeltajat olivat tilkinneet vuotoja puukiiloilla, hitsaamalla ja pressuilla. Näiden toimenpiteiden vuoksi alus oli keventynyt niin paljon, että se irtosi pohjasta, kun hinaaja nykäisi sitä kevyesti.


title: M/S Global Freighter

text: Irrotuksen jälkeen lauantaina 25. syyskuuta kello 14.50 yksi hinaaja alkoi hinata alusta seitsemän solmun nopeudella kohti Naantalin Luonnonmaalla sijaitsevaa Turun Korjaustelakka Oy:n korjaustelakkaa. Hinauksen aikana "Global Freighterin" sivulla kulki yksi hinaaja ja perässä kaksi. Myös öljyntorjunta-alus "Halli" tarkkaili tilannetta. Rajakarin saaren alus ohitti kello 18.30, ja perillä Naantalissa haverialus oli noin kello 20, jossa sitä vastassa oli lisäksi kolme aluepelastuslaitoksen öljyntorjunta-alusta. Hinaus sujui ongelmitta hyvässä säässä. Operaatiossa oli mukana yli sata henkeä, muun muassa pelastuslaitoksen ja merivartioston kalustoa sekä neljä hinaajaa.


title: M/S Global Freighter

text: Syy pohjakosketukseen oli inhimillinen virhe. 26. lokakuuta annetussa meriselityksessä ahvenanmaalainen linjaluotsi ja aluksen päällikkö olivat samaa mieltä siitä, että linjaluotsi teki pohjakosketukseen johtaneen navigointivirheen. Luotsin mukaan hän aloitti kääntymisen väylien risteyksessä Lövskärin saaren luona liian myöhään. Meriselityksessä luotsi ei halunnut eikä osannut selittää tekemäänsä virhettä. Luotsi ei ollut aluksen varustamon PowerLinen palveluksessa, vaan SeaWind Line eli laivan rahtaaja oli määrännyt hänet linjaluotsiksi laivalle. Hän ja aluksen päällikkö olivat jakaneet luotsausvastuun keskenään, kun "Global Freighter" oli aloittanut SeaWind Linen liikenteessä. Meriselitystilaisuudessa aluksen päällikkö kertoi pitävänsä Lövskärin mutkia vaikeina. Väylä on kapea, ja reunat ovat kivikkoiset. Vuoden 1994 ja 2004 välisenä aikana lähes samassa paikassa on ajanut karille kolme muutakin rahtilaivaa. Brittiläinen rahtialus M/S "Finnkraft" ajoi 27. toukokuuta 2005 karille Nauvon ja Korppoon välisessä salmessa, noin 11 kilometrin päässä "Global Freighterin" karilleajopaikasta.


title: M/S Global Freighter

text: Onnettomuustutkintakeskus asetti 23. syyskuuta tutkintalautakunnan tutkimaan onnettomuutta. Lautakunnan puheenjohtajana toimi merikapteeni Kari Larjo ja jäsenenä merikapteeni Tapani Salmenhaara. Asiantuntijoina lautakunnassa olivat majuri evp. Pertti Siivonen, psykologi, lentokapteeni Matti Sorsa, tutkija Sanna Sonninen ja diplomi-insinööri Jaakko Lehtosalo. Onnettomuustutkinta valmistui 12. helmikuuta 2007.


title: M/S Global Freighter

text: Syyskuun ja lokakuun aikana oli suuronnettomuus Itämerellä lähellä neljästi. Ensin "Global Freighter" ajoi karille, 26. syyskuuta kreikkalainen tankkeri sai pohjakosketuksen Tanskan salmissa, 13. lokakuuta bahamalaisella tankkerille kävi samoin, ja 25. lokakuuta norjalaistankkeri törmäsi 100 000 tonnin raakaöljylastissa rahtilaivan kylkeen niin ikään Tanskan salmissa.


title: M/S Global Freighter

text: "Global Freighter" palasi telakalta liikenteeseen jälleen 20. marraskuuta.


title: M/S Global Freighter

text:
Elokuussa 2005 alus meni jälleen telakalle korjattavaksi, ja se palasi liikenteeseen syyskuussa. Vuoden 2006 alussa "Global Freighter" ja sen sisaralus "Global Carrier" aikarahdattiin Finnlinesin liikenteeseen. "Global Freighter" sijoitettiin Turun ja Travemünden välille. Rahtauksen myötä autoja oli mahdollista tuoda Saksasta yhä enemmän. "Global Carrier" puolestaan asetettiin Helsingin ja Pohjois-Englannin väliseen liikenteeseen. Vuonna 2007 suurempi M/S "Antares" -niminen rahtilaiva korvasi "Global Freighterin".
Helmikuussa 2007 alus aikarahdattiin brittiläisen P&O Irish Sean Liverpoolin ja Dublinin väliseen liikenteeseen. P&O Irish Sealla oli rahtia kuljettamassa samalla reitillä sisaralukset M/S "Norbank" ja M/S "Norbay" sekä maltalainen M/S "RR Triumph". "Global Freighter" korvasi reitille saapuessaan "RR Triumphin". Alus meni 26. heinäkuuta 2007 Cammell Lairdin telakalle Bidstoniin Britanniaan, jossa aluksen teräsosia korjattiin. Pois telakalta "Global Freighter" lähti 31. heinäkuuta. Rahtaus P&O Irish Sean kanssa päättyi tammikuussa 2008, kun belgialainen M/S "Equine" korvasi "Global Freighterin". Alun perin reitille oli suunniteltu alankomaalaista M/S "Norcapea". Irlanninmereltä alus lähti Tallinnaan. Myöhemmin tammikuussa alus aikarahdattiin jälleen suomalaisen Finnlinesin liikenteeseen reitille Lyypekki–Sassnitz (Mukran)–Pietari.


title: M/S Global Freighter

text: Joulukuussa 2008 "Global Freighter" jäi käyttämättömänä Turkuun. Yöllä 2. tammikuuta 2009 "Global Freighterin" ollessa Turussa alukselta putosi mies jäiden läpi veteen. Pelastuslaitoksen sukeltajat löysivät miehen kuolleena kymmenen minuutin kuluttua etsinnän alkamisesta.


title: M/S Global Freighter

text: Toukokuussa 2010 PowerLine alkoi liikennöidä "Global Freighterillä" kerran viikossa Helsingin Vuosaaresta Saksan Travemündeen ja takaisin. Illalla 13. marraskuuta 2010 alus oli saapumassa Travemünden satamaan liian suurella vauhdilla. "Global Freighteriltä" ei vastattu aluksi Travemünden satamavirkailijoiden radiokutsuihin. Luotsi havaitsi aluksen komentosillalle noustessaan päällikön olevan humalassa. Päällikkö puhalsi alkometriin 2,87 promillen lukemat, minkä vuoksi perämiehen oli otettava vastuu aluksen laituriin ohjaamisesta.


title: M/S Global Freighter

text: Syyskuussa 2011 "Global Freighter" myytiin intialaiselle romuttajalle, ja lokakuussa alus matkasi Intian Alangiin romutettavaksi.


title: M/S Global Freighter

text: "Global Freighterin" miehistö voitti vuonna 2006 Merimiespalvelutoimiston (MEPA) laivajoukkueiden yleisurheilumestaruuden ja presidentti Urho Kekkosen mukaan nimetyn "Kekkosen Kannu" -kiertopalkinnon, joka siirtyi alukselle M/S "Gabriellalta". Yleisurheilumestaruudesta kilpaili 14 suomalaisen laivan miehistöt. "Global Freighterin" miehistö osallistui yleisurheilun lisäksi menestyksekkäästi sisäsoutuun, jalkapalloon, salibandyyn ja penkkipunnerrukseen.


title: M/S Global Freighter

text: Maaliskuussa 2006 Turun satama teetti Lounais-Suomen ympäristökeskuksen kehotuksesta Insinööritoimisto Akukon Oy:llä melumittauksia Pansion junalauttasatamassa. Mittaukset tehtiin 13. maaliskuuta, jolloin vaikeat jääolot haittasivat mittauksia. Mittausaikana "Global Freighter" vieraili Pansiossa. Mittausten mukaan "Global Freighterin" kokonaismelupäästö oli 96 desibeliä. Siten alus oli huomattavasti hiljaisempi kuin muut satamassa mitatut alukset, esimerkiksi junalautta M/S "Runner". Myöhemmin samana keväänä Turun Ruissalossa asuva huvilanomistaja tilasi omat melupäästömittaukset eri insinööritoimistolta. Mittauttajan mukaan ainoastaan "Global Freighter" oli tarpeeksi hiljainen voidakseen käyttää Pansion satamaa.


title: Ramppikuume (tapahtuma)

text: Ramppikuume on 13–20-vuotiaille suunnattu valtakunnallinen nuorisoteatteritapahtuma, joka järjestetään vuosittain huhtikuussa. Tapahtumapaikan päiville tarjoaa pohjoissatakuntalainen Kankaanpään kaupunki. Tapahtuma järjestettiin ensimmäisen kerran vuonna 1997.


title: Ramppikuume (tapahtuma)

text: Tapahtuman ohjelma sisältää työskentelyä teatteriaiheisissa koulutuspajoissa sekä nuorisoteatterikatselmuksen, johon on avoin hakumahdollisuus kaikilla nuorisoteatteriryhmillä. Katselmukseen valitaan 5–7 nuorisoteatteriesitystä. Hakuaika päättyy tammikuun lopussa. Katselmuksen voittajaa odottaa Ramppikuume-kiertopalkinto sekä 840, nykyään tosin 1000 euron stipendi. Jaossa on myös muita palkintoja.


title: Juan María Fernández y Krohn

text: Juan María Fernández y Krohn (s. 1950 Espanja) on entinen katolisen kirkon pappi, joka yritti murhata paavi Johannes Paavali II:n vuonna 1982. Hän yritti murhata paavin käyttämällä aseenaan pistintä, mutta epäonnistui, koska paavin turvamiesten onnistui estää murhan yritys. Paavin haavoittuminen murhayrityksessä pidettiin salassa. Juan María Fernández y Krohn tuomittiin teostaan kuuden vuoden vankeuteen. Hän istui vankilassa kuitenkin vain puolet ajasta, kolme vuotta, minkä jälkeen hänet karkotettiin Portugalista ja hän muutti Belgiaan.


title: Juan María Fernández y Krohn

text: Hänet pidätettiin heinäkuussa 2000 hänen kiivettyään Brysselin kuninkaallisen palatsin turvaesteen yli aikomuksenaan surmata joko Belgian kuningas Albert II tai vierailulle tuleva Espanjan kuningas Juan Carlos I. Hänet tuomittiin neljäksi kuukaudeksi ehdonalaiseen ja sakkoihin.


title: From Russia with Love (videopeli)

text:
James Bond 007: From Russia with Love on EA Redwood Shoresin kehittämä ja Electronic Artsin julkaisema kolmannen persoonan ammuntapeli, joka perustuu vuoden 1963 James Bond -elokuvaan "Salainen agentti 007 Istanbulissa". Peli julkaistiin marraskuussa 2005 PlayStation 2:lle, Xboxille, Nintendo GameCubelle ja PlayStation Portablelle.
"From Russia with Lovessa" edetään tasolta tasolle elokuvan tapahtumien mukaan. Kaikki kohdat eivät kuitenkaan ole samanlaisia kuin elokuvassa, ja peliin on lisätty bonus-tasoja, joita elokuvasta ei löydy. Pelissä käytetään erikoisia kulkuvälineitä (kuten rakettireppua) ja laajaa asevalikoimaa.


title: From Russia with Love (videopeli)

text: Peli tarjoaa 2-4 pelaajan pelattavan moninpelin, jossa pelaajat pelaavat Spectren hahmoilla toisiansa vastaan. Moninpeliin voi ostaa lisää hahmoja yksinpelin Extras-valikossa. Erikoisimmat ostettavat hahmot ovat elokuvasta "Salainen agentti 007 ja tohtori No" tuttu tohtori No sekä "007 ja Kultasormen" Auric Goldfinger. Pelissä on myös uusi Bond Focus -toiminto, jonka avulla pelaaja voi ampua vihollisen kuoliaaksi millintarkasti.


title: Subaru Forester

text: Subaru Forester on vuonna 1997 myyntiin tullut Imprezaan pohjautuva SUV. Nykyisten Subaru-mallien tapaan Foresterissa on neliveto, ja siinä on muita saman merkin autoja korkeampi maavara ja isompi tavaratila. Forestereita valmistetaan Gunma Yajiman tehtaalla Japanissa. Monissa Aasian maissa (esimerkiksi Intia) autoa myydään nimellä Chevrolet Forester.


title: Subaru Forester

text: Kaikki Euroopassa myytävät Foresterit ovat nelivetoisia. Perusmallissa on 6-vaihteinen manuaalivaihteisto. Moottorivaihtoehdot ovat vapaastihengittävät X ja XS sekä turboahdettu XT.


title: Subaru Forester

text: Foresterin toinen sukupolvi esiteltiin Chicagon autonäyttelyssä helmikuussa 2002. Uusi sukupolvi ei kuitenkaan eronnut merkittävästi vanhasta mallista. Pohjalevy ja tekniikka olivat monilta osin samaa kuin Impezerassa.


title: Subaru Forester

text: Chicagon autonäyttelyssä vuonna 2003 esiteltiin turboahdettu XT-malli myös Yhdysvaltojen markkinoille. Muualla XT-malli oli ollut myynnissä jo 90-luvun lopusta asti. Moottori oli lähes sama kuin Subaru Impreza WRX STi:ssä pienempää turboahdinta ja välijäähdytintä lukuun ottamatta.


title: Subaru Forester

text: Lisäksi vuonna 2003 Foresteria kevennettiin muun muassa vaihtamalla konepelti alumiiniseen. Vuonna 2005 myyntiin tuli tehokkaampi STi-malli. Samana vuonna esiteltiin myös kasvojenkohotus mallivuodeksi 2006. Uusi facelift muutti auton paljon modernimman näköiseksi.


title: Subaru Forester

text: Seuraavan sukupolven Foresteria odotetaan Eurooppaan vuonna 2008.


title: Suomen Harrastajateatteriliitto

text: Suomen Harrastajateatteriliitto (SHT) on vuonna 1948 perustettu kulttuurijärjestö jonka tehtävänä on edistää ja tukea harrastajateatteritoimintaa. Liittoon kuuluu yhteensä yli 500 harrastajateatteria. Jäsenjärjestöjä on viisi, joiden kautta jäseninä on noin 300 teatteriryhmää.


title: Suomen Harrastajateatteriliitto

text: Suomen Harrastajateatteriliiton toiminnanjohtajana toimii filosofian maisteri Merja Laaksovirta ja puheenjohtajana kansanedustaja Aila Paloniemi.


title: Suomen Harrastajateatteriliitto

text: SHT järjestää teatterialan tapahtumia ja koulutuksia, jakaa tuotanto- sekä koulutusavustuksia, myöntää ansiomerkkejä sekä palkitsee vuosittain Vuoden Harrastajateatterin sekä jakaa vuoden Kantaesityspalkinnon. SHT:n vuotuinen päätapahtuma on Harrastajateatterikesä -festivaali Jyväskylässä.


title: Suomen Harrastajateatteriliitto

text: Suomen Harrastajateatteriliiton toimintaa tukee opetus- ja kulttuuriministeriö vuotuisella määrärahalla.


title: Ervin Drake

text: Ervin Drake (alun perin Ervin Maurice Druckman; 3. huhtikuuta 1919 New York, New York – 15. tammikuuta 2015 Great Neck, New York) oli yhdysvaltalainen lauluntekijä. Hän tuli tunnetuksi lukuisista jazz- ja popkappaleistaan, joita olivat mm. ”I Believe” (1953, alkuperäinen esittäjä Jane Froman) sekä ”It Was a Very Good Year” (1961, teki tunnetuksi Frank Sinatra).


title: Ervin Drake

text: Drake teki urallaan töitä myös Broadwaylle. Hänet otettiin Songwriters Hall of Fameen vuonna 1983.


title: Kodaira

text: Kodaira () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Higashikurumen, Higashimurayaman, Higashiyamaton, Koganein, Kokubunjin, Nishitōkyōn ja Tachikawan kaupunkeihin. Kodairassa on 190 847 asukasta (vuonna 2017) ja sen pinta-ala on 20,51 neliökilometriä.


title: Kodaira

text: Nykyisen muotoinen Kodairan kaupunki perustettiin vuonna 1962. Kaupunkia palvelevat JR Higashi-Nihonin Musahino-linja sekä Seibu-rautateiden Shinjuku-linja, Tamako-linja, Kokubunji-linja ja Niijima-linja.


title: Darkness Falls

text: Darkness Falls on vuonna 2003 tehty kauhuelokuva. Elokuvan on ohjannut Jonathan Liebesman.


title: Darkness Falls

text: Elokuva kertoo pienestä Darkness Falls -nimisestä kylästä. Kylässä asuu vanha ystävällinen leski, Matilda Dixon, joka vaihtoi lapsien viimeiset maitohampaat kolikkoon. Lapset pitivät Matildasta, mutta lasten vanhemmat eivät pitäneet siitä että lapset kävivät Matildan luona. Kerran Matildan talo paloi ja hän selvisi juuri ja juuri hengissä palosta. Tulipalo oli polttanut Matildan kasvot kauheaan kuntoon ja Matilda lukittautui uuteen kotiinsa. Lapset jättivät pienessä pussukassa maitohampaansa Matildan talon eteen ja öisin Matilda kiersi lasten luona antamassa rahat, hänellä oli aina valkoinen posliininaamio naamallansa jottei kukaan näkisi hänen palaneita kasvojaan. Mutta kerran kahden lapsen kadottua kylästä, vanhempien syytökset kohdistuivat heti Matildaan. Matilda hirtettiin ja viimeisillä voimillaan hän kirosi koko kaupungin juuri ennen kuolemaansa.


title: Darkness Falls

text: 150 vuotta myöhemmin nuori Kyle menettää viimeisen maitohampaansa, ja herää yöllä outoihin ääniin. Matilda Dixon, "hammaskeiju", oli tullut hakemaan hänen hammastaan. Kyle pystyy pakenemaan Matildaa ja hänen raivoaan, mutta hänen äitinsä murhataan julmasti. Tuskaisten muistojen piinaamana Kylen on kasvanut aikuiseksi ja saa kuulla vanhalta ystävältään että hänen pikkuveljellään on outoja ongelmia, eikä hän pysty nukkumaan. Kylen tutkiessa asiaa hän huomaa että "hammaskeiju" on palannut.


title: Lee Adams

text: Lee Adams (s. 14. elokuuta 1924) on yhdysvaltalainen sanoittaja, joka tuli tunnetuksi Charles Strousen kanssa tekemästään yhteistyöstä musikaalien parissa.


title: Lee Adams

text: Adams syntyi Mansfieldissä, Ohiossa, ja hänestä tuli humanististen tieteiden kandidaatti Ohion osavaltionyliopistosta ja maisteri Columbian yliopistosta. Hän työskenteli reportterina sanomalehdissä ja radiossa ja sanoitti musiikkia Broadwayllä ja Lontoossa esitettäviin musikaaleihin. 1970-luvulla Adams alkoi sanoittaa aktiivisesti myös elokuviin ja televisioon. Muun muassa "Perhe on pahin" -sarjan tunnuskappale ”Those Were the Days” on hänen sanoittamansa.


title: Lee Adams

text: Adams voitti vuonna 1961 Tony-palkinnon musikaalista "Bye Bye Birdie" ja vuonna 1970 musikaalista "Applause". Hänet otettiin Songwriters Hall of Fameen vuonna 1989.


title: Jaan Kirsipuu

text: Jaan Kirsipuu (s. 17. heinäkuuta 1969 Tartto) on virolainen maantiepyöräilijä. Hän kilpaili ammattilaisena vuosina 1993–2006 ja uudelleen 2009–2012.


title: Jaan Kirsipuu

text: Kirsipuu tunnettiin hyvänä kirimiehenä, joka voitti ammattilaisurallaan yli 130 kilpailua. Ranskan ympäriajossa hän saavutti neljä etappivoittoa. Vuonna 1999 hän piti kuuden päivän ajan johtajan keltaista paitaa. Hän lähti Ranskan ympäriajoon kaikkiaan 12 kertaa pääsemättä kertaakaan maaliin, sillä vuoristoetapit olivat raskastekoiselle Kirsipuulle vaikeita.


title: Jaan Kirsipuu

text: Kirsipuu osallistui vuosina 2007–2008 amatöörikilpailuihin voittaen muun muassa Turun Sanomien kortteliajot 2007 . Hän toimii 2013 Astana Teamin joukkueenjohtajana (sporting director).


title: Teatterilaiva (festivaali)

text: Teatterilaiva on valtakunnallinen kaikille avoin teatterifestivaali, joka järjestetään vuosittain syksyllä Turun ja Tukholman välillä. Tapahtuman pääjärjestäjä on Suomen Nuorisoseurat.


title: Teatterilaiva (festivaali)

text: Tapahtuma järjestettiin ensimmäisen kerran vuonna 2004. Vuonna 2010 tapahtuma oli loppuunmyyty ja osallistujia oli yli 650. Ohjelmistossa oli yli 20 esitystä, 12 koulutustyöpajaa ja keskustelutilaisuus. Vuonna 2010 tapahtuma järjestettiin ensimmäisen kerran kaksikielisenä.


title: Teatterilaiva (festivaali)

text: Vuonna 2014 tapahtuma piti välivuoden ja vuodesta 2015 Teatterilaiva on taas kerännyt alan harrastajat yhteen.


title: Teatterilaiva (festivaali)

text: Vuosittain tammikuussa järjestetään vastaava kansanmusiikin ja -tanssin risteily Folklandia.


Teatterilaiva (festivaali)


title: All You Need Is Love

text:
”All You Need Is Love” on John Lennonin säveltämä The Beatlesin kappale. ”All You Need Is Love” sai ensi-iltansa vuonna 1967 BBC:n Our World -lähetyksessä, jota katsoi 360 miljoonaa ihmistä ympäri maailmaa. Se oli maailman ensimmäinen satelliittitelevisiolähetys. Kappale on yksinkertaisempi ja enemmän poprock-genreen luokiteltava, kuin muut The Beatlesin tuon ajan kappaleet, sillä vuonna 1967 yhtye teki enimmäkseen psykedeelisiä rock-kappaleita.
Sanoma on kuitenkin tuon ajan Beatles-kappaleille tyypillinen, sillä tuolloin Beatles, maailman suosituimpana yhtyeenä yritti Lennonin johdolla, edistää maailmanrauhaa. Lennon korostaa kappaleessa että; "kaikki mitä tarvitset on rakkaus". Lennon vastusti kappaleella myös Vietnamin sotaa, joka kesti vuodesta 1955 vuoteen 1975.


title: All You Need Is Love

text: All You Need Is Love sisältyy kahdelle Beatlesin studioalbumille, alun perin se julkaistiin vuoden 1967 LP:llä, "Magical Mystery Tour" ja sittemmin Beatlesin kolmanneksi viimeisellä studioalbumilla, "Yellow Submarine", jolle The Beatles levytti kappaleen uudestaan. Näiden lisäksi "All You Need Is Love" on julkaistu myös useilla kokoelma-albumeilla, ensimmäisen kerran vuonna kokoelmalla "The Beatles 1967–1970".


title: Juovavälskäri

text: Juovavälskäri ("Acanthurus lineatus") on välskärikalojen heimoon kuuluva koralliriuttojen kalalaji. Kokeneet meriakvaarioharrastajat voivat pitää sitä akvaariossa.


title: Juovavälskäri

text: Juovavälskäri kasvaa 35–40 cm pitkäksi. Sen vartalo on vaakasuuntaan kelta-siniraitainen, vatsapuoli vaalean liila ja vatsaevä keltainen.


title: Juovavälskäri

text: Juovavälskäreitä elää koralliriutoilla Indopasifisella merialueella. Ne viihtyvät riutan reunamilla, missä veden liike on voimakasta ja happipitoisuus suuri.


title: Juovavälskäri

text: Juovavälskäri on reviirikala. Suurikokoinen koiras vartioi laajaa, hyvin määriteltyä ruokailureviiriä ja naaraiden haaremia. Nuoret yksilöt elävät yksin ja piilottelevat matalassa vedessä kivikon keskellä.


title: Juovavälskäri

text: Akvaariossa juovavälskäri on hyvin aggressiivinen lajitovereitaan ja muita välskäreitä kohtaan. Se tarvitsee paljon uintitilaa.


title: Juovavälskäri

text: Juovavälskärit kutevat ryhminä.


title: Juovavälskäri

text: Juovavälskärit syövät pääasiassa kasvisravintoa, mutta nieleskelevät sen ohessa myös pieniä äyriäisiä. Akvaariossa ne syövät etenkin akvaariossa kasvavaa levää mutta myös kuivaruokaa.


title: Peter Hardeman Burnett

text: Peter Hardeman Burnett (15. marraskuuta 1807 – 17. toukokuuta 1895) oli yhdysvaltalainen lakimies ja poliitikko, joka toimi vuosina 1849–1851 Kalifornian osavaltion ensimmäisenä kuvernöörinä.


title: Peter Hardeman Burnett

text: Burnett syntyi Nashvillessä, Tennesseessä, ja kasvoi Missourin maaseudulla.


title: Tau Tauri

text: Tau Tauri (τ Tauri, τ Tau) on kolmoistähti Härän tähtikuviossa 401 valovuoden päässä maasta. Sen päätähti Tau Tauri A on sininen ja tyyppiä B3V. Tähdellä on 0,1 kaarisekunnin päässä seuralainen, jonka kirkkausluokka on 8,9. 63 kaarisekunnin päässä on valkoinen A-tyypin tähti kirkkausluokkaa 8,6.


title: Koganei

text: Koganei () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Chōfun, Fuchūn, Kodairan, Kokubunjin, Mitakan, Musashinon ja Nishitōkyōn kaupunkeihin. Koganeissa on 119 880 asukasta (vuonna 2017) ja sen pinta-ala on 11,30 neliökilometriä.


title: Koganei

text: Nykyisen muotoinen Koganein kaupunki perustettiin vuonna 1958. Kaupungin läpi kulkee JR Higashi-Nihonin Chūō-päälinja, jonka Musashi-Koganein rautatieasema sijaitsee lähes keskellä kaupunkia. Lisäksi Koganeita palvelee Seibu-rautateiden Tamagawa-linja. Kaupungissa sijaitsevat kirsikkapuistaan tunnettu Koganein puisto, Edo-Tokion ulkomuseo ja Tokion Gakugei-yliopisto. Koganeissa toimii myös tunnettu animestudio Studio Ghibli.


title: John McDougal

text: John McDougal (n. 1818 – 30. maaliskuuta 1866) oli yhdysvaltalainen poliitikko, joka toimi Kalifornian toisena kuvernöörinä vuosina 1851–1852 ja ensimmäisenä varakuvernöörinä, Peter Burnettin ollessa kuvernööri, vuosina 1849–1851.


title: John McDougal

text: McDougal syntyi Ohiossa ja saapui Kaliforniaan kultaryntäyksen aikana. Hän pääsi nopeasti mukaan osavaltion politiikkaan ja oli mukana allekirjoittamassa sen perustuslakia vuonna 1849.


title: John McDougal

text: McDougal kuoli vuonna 1866 San Franciscossa.


title: Luettelo Veistotaltan tähdistön tähdistä

text:
Luettelo Veistotaltan tähtikuvion tähdistä.
Taulukon sarakkeissa käytetyt lyhenteet:


title: John Bigler

text: John Bigler (8. tammikuuta 1805 – 29. marraskuuta 1871) oli lakimies sekä Kalifornian kolmas kuvernööri vuosina 1852–1856. Hän oli puoluekannaltaan demokraatti.


title: John Bigler

text: Bigler syntyi saksalaistaustaisille vanhemmille Carlislessa, Pennsylvaniassa. Hänet nimitettiin pian kuvernööriyden jälkeen Yhdysvaltain suurlähettilääksi Chileen. Hän kuoli Sacramentossa 66-vuotiaana.


title: John Bigler

text: Johnilla oli nuorempi veli William Bigler, joka toimi Pennsylvanian kuvernöörinä.


title: Russell W. Peterson

text: Russell Wilbur "Russ" Peterson (3. lokakuuta 1916 Wisconsin – 21. helmikuuta 2011) oli yhdysvaltalainen tiedemies ja republikaanisen puolueen poliitikko, joka toimi Delawaren kuvernöörinä vuosina 1969–1973. Häntä edelsi Charles L. Terry, Jr. ja seurasi Sherman W. Tribbitt.


title: Luettelo Delfiinin tähdistön tähdistä

text:
Luettelo Delfiinin tähtikuvion tähdistä.
Taulukon sarakkeissa käytetyt lyhenteet:


title: Maitokolmio

text: Maitokolmio on maitotuotteita valmistava meijeriosuuskunta. Sen tuotantolaitokset sijaitsevat Toholammilla sekä Sievissä. Maitokolmio perustettiin 6.12.1904. Maitokolmio valmistaa maitotuotteita, kuten maitoa, piimää, kermaa, meijerirasvoja ja rahkaa.


title: Nimetön (elokuva)

text: Nimetön ("Los Sin Nombre") on vuonna 1999 tehty espanjalainen kauhuelokuva. Elokuva pohjautuu Ramsey Campbellin romaaniin "The Nameless". Elokuvan on ohjannut Jaume Balagueró.


title: Nimetön (elokuva)

text: Elokuva kertoo Claudiasta, jonka pieni tytär murhattiin viisi vuotta sitten. Juuri kun Claudia oli päässyt elämässään yli pahimmista koettelemuksista tyttärensä menettämisestä, niin puhelin soi. Puhelimessa on tuttu ääni, joka sanoo "Äiti se olen minä... tule hakemaan minut." Tästä syvästi järkyttynyt Claudia ryhtyy tutkimuksiin ja saa avukseen ex-poliisin ja yliluonnollisiin asioihin perehtyneen toimittajan.


title: Nimetön (elokuva)

text: Elokuva on haalinut paljon palkintoja itselleen fantasiaelokuvafestivaaleilla, muun muassa Puchon International Film Festivalin ja Fantasporto 2000:n palkinnot parhaasta ohjauksesta, Brysselin palkinnon parhaasta elokuvasta, Sitgesin parhaan elokuvan palkinnon ja Melies d'Orin parhaan eurooppalaisen fantasiaelokuvapalkinnon 1999.


title: Kovrov

text:
Kovrov () on kaupunki Vladimirin alueella Venäjällä, n. 250 km Moskovasta Oka-jokea pitkin. Kovrovin asukasluku on 145 214 (2010), ja on Vladimirin alueen toiseksi suurin kaupunki.
Kovrovissa on puolustus-, rakennus- ja elektroniikkateollisuutta. Huolimatta kaupungin läpi kulkevasta Siperian radasta, kaupungin väkiluku on ollut laskussa,


title: Kovrov

text: Kovrov oli 1100-luvulta lähtien naapurikaupunkinsa Starodub-na-Kljazmen varjossa, ja sai kaupungin arvon vasta vuonna 1778.


title: Luettelo Alttarin tähdistön tähdistä

text:
Luettelo Alttarin tähtikuvion tähdistä:
Taulukon sarakkeissa käytetyt lyhenteet:


title: Lauttaranta

text: Lauttaranta (ruots. "Färjstranden") on kaupunginosa ja asuinalue Turun Hirvensalon saarella. Ennen nykyistä siltaa yhteys Hirvensalosta mantereelle kulki Lauttarannan kautta, ensin lossilla ja myöhemmin siltaa pitkin.


title: Lauttaranta

text: Lauttarannan tilastoalueen asukasmäärä on 2010-luvun alkupuoliskolla yli kolminkertaistunut 235 hengestä vuonna 2010 vuoden 2015 lopun 734:ään.


title: Lauttaranta

text: Hirvensalon laskettelukeskus sijaitsee Lauttarannan kaupunginosassa.


title: Lauttaranta

text: Lauttaranta muodostui Arolan tilan rantamaista ja Syvälahden tilan pohjoisosasta, kun aluetta kaavoitettiin Hirvensalon tultua liitetyksi Turkuun Maarian kuntaliitoksessa 1944. Kaava käsitti nykyisen Toijaistentien, Hirveläntien ja Lautturinkadun seudun, eikä kaupungilla ollut vielä tarvetta kaavoittaa Hirvensalosta enempää pientalotontteja, vaan kaava sisälsi paljon puistoalueita. Lauttarantaan kuljettiin kapulalossilla Korppolaismäen rannasta.


title: Lauttaranta

text: Nykyisen Pikisaaren ja Lauttarannan maat käsittänyt Arolan tila, samoin kuin Syvälahden tila, myytiin Turun kaupungille jo vuonna 1911, vaikka sijaitsi tuolloin Maarian kunnassa. Arolan seutu on asutettu luultavasti jo 1200-luvun lopussa. Maakirjassa vuodelta 1540 alueelle on merkitty kolme verotilaa, joista tuli vuonna 1683 kruununtiloja. Ne yhdistyivät 1700-luvun alussa, ja tilan omistajina olivat ensin raatimies Johan Miltopaeus ja sitten professori Munsten. 1700-luvulla tila siirtyi talonpoikien omistukseen ja jaettiin kahtia Isotaloksi ja Vähätaloksi, mutta ne yhdistettiin taas 1800-luvun lopulla ja myytiin 1911 Turun kaupungille.


title: Lauttaranta

text: Syvälahden tila on mainittu jo 1300-luvulla. Nimensä se on saanut sittemmin maannouseman myötä kadonneesta lahdesta, jonka pohjukassa tila oli. 1500-luvun lopulla Syvälahti oli Brinkkalan kartanon lampuotitila, 1600-luvun lopulla siitä tuli rustholli, jonka omistajia olivat asessori Nicolaus Alanus, Hollenderin suku, Johan Michelsson, Johan Ahlström ja viimeisinä Taivassalosta tulleet, tilan nimestä sukunimensä ottaneet Syvälahdet, jotka myivät tilan vuonna 1911 Turun kaupungille.


title: Haarla

text: Haarla (ruots. "Harlax") on kaupunginosa Turun Hirvensalon saaren eteläosassa. Haarlassa sijaitsee Hirvensalon ja Satavan saaren yhdistävä silta.


title: Haarla

text: Vuonna 2004 Haarlassa oli 1 316 asukasta. Sittemmin asukasmäärä on kasvanut voimakkaan rakentamisen ansiosta niin, että vuonna 2010 Haarlan tilastoalueella asui 1 650 ja vuonna 2015 jo 1 817 asukasta. Vuonna 2005 valmistuivat arkkitehtitoimisto Siggen suunnittelemat Haarlan koulu ja päiväkoti.


title: Haarla

text: Haarlan merenrantakalliolla sijaitsee kansainvälistäkin huomiota saanut Pekka Mäen suunnittelema, vuonna 2012 valmistunut minimalistinen betonipientalo VillAma.


title: Haarla

text: Haarlan alueita ovat muiden muassa Puhuri, Vihuri ja Laitainen.


title: Teatteri Lapua

text: Teatteri Lapua on lapualainen ammattilaisjohtoinen harrastajateatteriryhmä. Teatteri Lapua syntyi vuonna 2004 Lapuan Harrastajanäyttelijöiden ja Epps-teatterin yhdistyessä koko Lapuan kattavaksi teatteriksi.


title: Teatteri Lapua

text:
Teatteri Lapua omistaa kaksi esityspaikkaa, Hourunkosken kesäteatterin alueen, jonka Vattenfall lahjoitti Lapuan Harrastajanäyttelijöille vuonna 2003 (Haapakoskella) sekä Teatteri Hiomon, Vanhan Paukun Kulttuurikeskuksen alueella.
Lisäksi vuonna 2011 Lapuan Kaupunki osti Vanhan Paukun Kulttuurikeskuksen parkkipaikalle teltan, jossa Teatteri Lapua esitti kesäteatterinäytöksiään.


title: Teatteri Lapua

text: Teatteri Lapua ohjaa lapualaista teatterielämää. Teatteriesityksiä pyritään valmistamaan ja esittämään tasaisesti koko vuoden, talvella TeatteriHiomossa ja kesällä Vanhan Paukun kesäteatterissa katetussa teltassa. TeatteriHiomoon keskitetään teatterin voimavarat ja hallinto.


title: Teatteri Lapua

text: Teatteri Lapua sai SHT:n kantaesityspalkkion kahtena peräkkäisenä vuotena, vuonna 2004 Antti Tuurin näytelmästä "Punakantiset kirjat" ja vuonna 2005 Heikki Salon näytelmästä "Ilimari Jauhiaasen teräksinen takavyö".


title: Teatteri Lapua

text: Teatteri Lapua toimii vaihtelevissa kokoonpanoissa. Harrastajanäyttelijöitä on mukana Lapualta ja maakunnasta useita kymmeniä. Teatterin sisällä toimii myös useita pienempiä vakiintuneempia teatteriryhmiä: nuorisoteatteriryhmä MEP, kansalaisopiston Mutu-teatteri nuorille sekä varttuneempien Senioriteatteri. Lapsille on näytelmäharrastusta, paitsi monissa koko perheen produktioissa, myös Teatterileikissä ja Teatterikoulussa.


title: Jänessaari

text: Jänessaari on Turun kaupunginosa Hirvensalon saaren luoteiskulmalla, Maanpään ja Pikisaaren välissä. 2010-luvun alkupuolen kuluessa Jänessaaren tilastoalueen asukasmäärä kasvoi 25:stä 37:ään.


title: Jänessaari

text: Jänessaaren rakennuskanta koostuu lähinnä 1900-luvun alkupuolen pientaloista ja huviloista. Merkittäviä yksityisrakennuksia ovat Erik Bryggmanin suunnittelema Villa Ekman (1933) Jänessaaressa on ollut myös neljä ratamestari Hugo Neumanin piirtämää lautarakenteista huvilaa 1800-luvun lopulta, joista kaksi on vielä olemassa. Rautatieinsinööri Axel M. Cronvallin omistama Villa Udden on huvimajoineen yhä jäljellä, joskin muunneltuna. Samoin on säilynyt tehtailija Edvard Åströmille piirretty, tornilla varustettu huvila korkealla rantakalliolla. 1950-luvulla on purettu aluksi Neumanin itsensä, myöhemmin kauppias C. G. Wahlströmin omistama huvila, joka tunnettiin ”Wahlströmin huvilana”.


title: Jänessaari

text: Jänessaaren huvila-asutuksen lähellä sijaitsee Hirvensalon patteri, noin 60 metrin pituinen kivistä ladottu valli, joka on jäänne venäläisestä rannikkopatterista vuodelta 1854.


title: Jänessaari

text: Jänessaaresta on löydetty Hirvensalon vanhin muinaislöytö, kivestä tehty tasataltta. Myös varhaisin dokumentti Hirvensalon asutuksesta on merkintä talokaupasta vuonna 1336 koskee ilmeisesti taloa Jänessaaressa. Silti ei voida sanoa, että Jänessaari olisi Hirvensalon ensimmäiseksi asutettu alue.


title: Luettelo Ison karhun tähdistön tähdistä

text:
Luettelo Ison Karhun tähtikuvion tähdistä:
Taulukon sarakkeissa käytetyt lyhenteet:


title: Pyramidiperhokala

text: Pyramidiperhokala ("Hemitaurichthys polylepis") on parvissa viihtyvä perhokaloihin kuuluva kala.


title: Pyramidiperhokala

text: Pyramidiperhokala voi kasvaa 18 cm pitkäksi. Se on litteä, pitkänokkainen kala. Pää on ruskeanharmaa. Evät keltaiset ja kyljessä on valkoinen vinoneliö ("pyramidi").


title: Pyramidiperhokala

text: Pyramidiperhokala elää Indopasifisella merialueella ja Havaijilla.


title: Pyramidiperhokala

text: Pyramidiperhokala elää yleensä suurina, jopa satojen yksilöiden parvina koralliriuttojen lähellä 3–60 metrin syvyydessä.


title: Pyramidiperhokala

text: Pyramidiperhokala syö luonnossa eläinplanktonia. Akvaariossa sille annetaan sekä lihapitoista ruokaa että levää.


title: Rantasalmen sulttaani

text: Rantasalmen sulttaani on Eddie Stenbergin ohjaama suomalainen elokuva, jonka ensi-ilta oli tammikuussa 1953.


title: Rantasalmen sulttaani

text: Elokuvan ulkokohtauksia kuvattiin muun muassa Espanjassa ja Marokossa. Lisäksi samaan aikaan kuvattiin myös lyhytelokuva "Matkalla Marokkoon 1". Outsider on matkakirjassaan "Filmausmatka maurien maahan" (WSOY, 1953) kuvaillut retken tapahtumia ja kommelluksia.


title: Rantasalmen sulttaani

text: Kun ryhmä lähti kuvausmatkalle Pohjois-Afrikkaan, elokuvan käsikirjoitus oli viiden liuskan mittainen, eikä ohjaaja Stenbergillä ollut kokemusta työstä. Elokuvan teko keskeytyi, kun tekijöitä odottivat muut työt Suomessa, ja siksi kuvauksia jatkettiin myöhemmin Liisankadun studiolla.


title: Rantasalmen sulttaani

text: Aikalaiskritiikeissä elokuva sai yksimielisen tuomion. Esa Pakarisen näyttelijäsuoritus sentään nostetaan esiin, ja kuvaaja Marius Raichin työssä nähdään valopilkkuja. Erään myöhemmän kriitikon laatuarvio on yksi tähti, Toinen antaa puolitoista ja luonnehtii sitä kokonaisvaltaiseksi pohjanoteeraukseksi, joka koostuu lähes päättömästä koheltamisesta.


title: Rantasalmen sulttaani

text: Elokuvassa vilahtavat myös Kullervo Kalske ja Kirsti Ortola.


title: Työläiskirjallisuus

text: Työläiskirjallisuus tai proletaarikirjallisuus tarkoittaa työläiskirjailijoiden luomaa sanataidetta. Työläiskirjailijan lähtökohdat ovat työväenluokassa ja sen mukaisessa elämännäkemyksessä, joka välittyy hänen kirjallisessa tuotannossaan ja yhteiskunnallisessa vaikutuksessaan.


title: Työläiskirjallisuus

text: Työläiskirjallisuuden käsitteen suomalaiseen keskusteluun ja kirjallisuustieteelliseen tutkimukseen toi Raoul Palmgren. Väitöskirjassaan "Työläiskirjallisuus" (1965) Palmgren tiivistää neljä työläiskirjailijan tunnusmerkkiä. Näiden mukaan työläiskirjailija on 1) kasvanut työläisolosuhteissa, jotka ovat luoneet hänen luokka-alkuperänsä ja sosiaalisen asemansa. Näistä hän on ammentanut 2) perusvasemmistolaisen elämänkatsomuksensa, työväenluokan elämännäkemyksen ja aatemaailman. Lisäksi työläiskirjailija on 3) tehnyt elämänsä aikana ruumiillista tai ainakin siihen verrattavaa palkkatyötä, ja 4) yhteiskunnalliset opinnot ovat myöhemmin kehittäneet hänen sosiaalista vaikutuskenttäänsä ja kriittistä yhteiskunnallista tietoisuuttaan.


title: Työläiskirjallisuus

text: Tieteen termipankki antaa työläiskirjallisuudelle määritelmän: 1) työväestöön (köyhälistöön) kuuluvan kirjailijan kirjoittamaa, 2) työväestön (köyhälistön) elämys- ja aatemaailmaan kytkeytyvää, 3) työväestön (köyhälistön) elämää kuvaavaa kirjallisuutta. Tyypillinen työläiskirjallisuutta edustava teos täyttää kaikki kolme kriteeriä.


title: Työläiskirjallisuus

text: Tunnettuja suomalaisia työläiskirjailijoita ovat muun muassa Väinö Linna, Elvi Sinervo, Arvo Turtiainen, Hannu Salama ja Arto Salminen.


title: Radha Mitchell

text: Radha Rani Amber Indigo Anunda Mitchell (s. 12. marraskuuta 1973 Melbourne, Australia) on australialainen näyttelijä. Hän vieraili vuonna 1994 australialaisessa saippuasarjassa "Neighbours" Cassandra Rushmoren roolissa. Myöhemmin hänestä tuli sarjan vakituinen näyttelijä, ja hän esitti sarjassa Catherine O’Brienia vuosina 1996–1997. Mitchell tunnetaan myös roolistaan vuoden 2006 kauhuelokuvassa "Silent Hill".


title: Pyramaze

text: Pyramaze on tanskalais-yhdysvaltalainen progressiivista power metalia soittava yhtye, jonka perusti kitaristi Michael Kammeyer vuonna 2001. Perustamisen jälkeen yhtyeeseen liittyivät rumpali Morten Sørensen ja basisti Niels Kvist. Seuraavaksi yhtyeeseen liittyi yhdysvaltalainen kosketinsoittaja Jonah Weingarten, jonka kitaristi Kammeyer oli tavannut internetissä. Yhtye alkoi etsiä itselleen laulajaa, joksi he lopulta valitsivat yhdysvaltalaisen Lance Kingin.


title: Pyramaze

text: Ensimmäinen studioalbumi "Melancholy Beast" julkaistiin toukokuussa 2004 ja sitä seurasi kiertue. Kitaristi Toke Skjønnemand liittyi yhtyeeseen kiertueen aikana. Helmikuussa 2006 yhtye julkaisi toisen studioalbuminsa, konseptialbumi "Legend of the Bone Carverin", joka sai hyvän vastaanoton kuulijoiden keskuudessa. 10. marraskuuta 2006 yhtye ilmoitti erottaneensa laulaja Lance Kingin. Yhtyeen uudeksi laulajaksi tuli Matt Barlow (Iced Earth).


title: Pyramaze

text: Pyramazen kolmas albumi "Immortal" julkaistiin toukokuussa 2008.


title: Maailman kaunein tyttö

text: Maailman kaunein tyttö on Veikko Itkosen ohjaama suomalainen elokuva vuodelta 1953. Sen on käsikirjoittanut Mika Waltari. Romanttisessa komediassa tapaavat orpo karjalaistyttö ja amerikkalainen tehtailijasuvun jälkeläinen.


title: Maailman kaunein tyttö

text: Pääosissa näyttelevät Tauno Palo ja edellisvuonna Miss Universumiksi valittu Armi Kuusela. Kyseessä on ainoa suomalainen elokuva, jossa Kuusela esiintyy. Lisäksi hän esiintyi filippiiniläisessä elokuvassa, joka kertoo Armin tarinasta sikäläisen version. Mukana on myös jaksoja sotavuosien dokumenttielokuvista. Kerrotaan, että Waltari sai sanomalehdestä tiedon, että hänen toivotaan tekevän käsikirjoituksen, ja suostui hyvää hyvyyttään.


title: Maailman kaunein tyttö

text: Elokuvan valmistamisen aikoihin Suomessa kiersi laajalti huhuja, joiden mukaan suomalaiset elokuvantekijät olisivat tapelleet filmausoikeuksista Armi Kuuselan kanssa. Kuitenkin Kuusela itse sanoi häntä 50 vuotta myöhemmin haastatelleelle Nina af Enehjelmille, että Veikko Itkosta lukuun ottamatta kukaan suomalainen elokuvaohjaaja ei ottanut häneen yhteyttä. Mika Waltari laati elokuvan käsikirjoituksen Eiran sairaalassa, jossa hän oli lepäämässä romaaninsa "Johannes Angelos" kirjoitusprosessin aiheuttaman rasituksen vuoksi.


title: Maailman kaunein tyttö

text: Jo aikalaisarvioissa kiinnitettiin huomiota Palon setämäisyyteen, ja muutenkin näyttelijöiden työ sai Kuuselaa lukuun ottamatta kielteisiä arvioita. Nimimerkki Sama (Työkansan Sanomat) kirjoittaa Kuuselasta: "[Hän] onnistui – – ensikertalaiseksi yllättävän hyvin ja omalla välittömällä luonnollisuudellaan saattaa häpeään useita suomalaisen elokuvan tunnettuja tähtidiivoja."


title: Maailman kaunein tyttö

text: Eräs 2000-luvun kriitikko pitää elokuvaa typeränä ja sekavana. Kuuselan karisman lisäksi elokuvassa ei hänestä ole juuri hurraamista. Toisen kriitikon mukaan pääparin melkein 30 vuoden ikäero tarjoaa tahatonta komiikkaa.


title: Perhokalat

text:
Perhokalat (Chaetodontidae) on eräs trooppisissa merissä elävien ahvenkalojen heimo. Siihen kuuluu noin 127 lajia, jotka jaetaan 10–14 sukuun.
Niitä ei pidä sekoittaa makeassa vedessä elävään perhoskirjoahveneen.


title: Perhokalat

text: Perhokalat ovat saaneet nimensä kirkkaista väreistään ja monilla lajeilla esiintyvistä, perhosen siipikuvioita muistuttavista silmäkuvioistaan. Myös perhokalaparven liikkeessä voi nähdä jotain perhosmaista.


title: Perhokalat

text: Vain harvat perhokalat sopivat akvaarioon, koska ne syövät useimmiten korallien polyyppejä ja pieniä, eläviä selkärangattomia, ja niiden on vaikea tottua purkkiruokiin.


title: Sysiviirikala

text: Sysiviirikala ("Heniochus diphreutes") on perhokaloihin kuuluva kala. Se muistuttaa ulkonäöltään paljon sukulaistaan viirikalaa, mutta sysiviirikala on turvallisempi hankinta riutta-akvaarioon.


title: Sysiviirikala

text: Sysiviirikala voi kasvaa 25 cm pitkäksi. Se on litteä, pitkänokkainen kala, jonka vartalo on pystysuunnassa mustavalkoraitainen. Selkäevä ulottuu kapeana viirinä pitkälle kalan taakse. Pyrstö ja taempi selkäevä ovat keltaiset. Sen erottaa melko samannäköisistä lajeista siitä, että Zanclus cornutusilla () on keltaisia raitoja myös vartalossa, kun taas viirikala ("Heniochus acuminatus") on pyöreämpi, pitkänokkaisempi, ja taempi musta raita sijaitsee eri lailla eviin nähden.


title: Sysiviirikala

text: Sysiviirikala on kotoisin Indopasifiselta merialueelta: Punaiselta mereltä ja Etelä-Afrikan ja Australian sekä Havaijin väliseltä alueelta.


title: Sysiviirikala

text: Sysiviirikalat elävät näyttävissä parvissa. Indonesiassa aikuisten yksilöiden parvia on havaittu 40-50 metrin, joskus jopa 200 metrin syvyydessä. Kutuaikana parvi hajoaa kutupareiksi.


title: Sysiviirikala

text: Sysiviirikala syö luonnossa eläinplanktonia. Meriakvaariossa se oppii yleensä syömään myös pakaste- ja kuivaruokaa.


title: Mikael Håfström

text: Jan Mikael Håfström (s. 1. heinäkuuta 1960 Lund, Ruotsi) on ruotsalainen elokuvaohjaaja ja -käsikirjoittaja.


title: Christophe Gans

text: Christophe Gans (s. 11. maaliskuuta 1960, Antibes, Ranska) on ranskalainen ohjaaja, kirjailija ja tuottaja, joka on erikoistunut kauhu- ja fantasiaelokuviin.


title: Christophe Gans

text:
Nuorena Gans vietti paljon aikaa tehdessään kung-fu -aiheista Super 8 -elokuvaa kavereidensa kanssa. Myöhemmin hän meni ranskalaiseen elokuvakouluun, missä hän valmisti ensimmäisen lyhytelokuvansa Silver Slimen. Hän vietti hetken aikaansa elokuvakriitikkona, ennen kuin filmasi ensimmäisen kunnon elokuvansa Necronomicon. Gansin kolmas elokuva Le Pacte des Loups
oli menestys, tuottaen lähes 70 miljoonaa Yhdysvaltain dollaria.


title: JR (rautatiekonserni)

text: JR on nimitys seitsemälle japanilaiselle rautatieyhtiölle, jotka muodostettiin vuonna 1987 Japanin valtionrautateiden yksityistämisen ja pilkkomisen myötä. Vaikka niihin viittaamaan käytetäänkin yhteisnimitystä ”JR Group” (), eri yhtiöillä on itsenäinen hallinto, eikä niillä ole esimerkiksi osakkeiden ristiinomistusta tai yhtä holdingyhtiötä. JR on lyhenne sanoista ”Japan Railways”.


title: JR (rautatiekonserni)

text: JR-ryhmän yritykset hoitavat konventionaalista matkustajajunaliikennettä, Shinkansen-suurnopeusjunaliikennettä, tavaraliikennettä ja linja-autoliikennettä. Vaikka osa ryhmän yhtiöistä onkin täysin yksityisessä omistuksessa, niiden linjat erotetaan tavallisesti mielikuvatasolla ja esimerkiksi kartoissa muista ”yksityisistä” rautatielinjoista, sillä JR jatkaa valtionrautateiden toimintaa.


title: JR (rautatiekonserni)

text: Vuonna 2012 JR-ryhmän yhtiöt kuljettivat lähes 9 miljardia matkustajaa ja niiden linjoilla suoritettiin noin 250 miljardia matkustajakilometriä. Yhtiöt omistavat noin 70 prosenttia Japanin rautatieverkosta.


title: JR (rautatiekonserni)

text: Toisen maailmansodan jälkeen rautateiden osuus Japanin matkustajaliikenteestä alkoi autoistumisen ja lentoliikenteen kasvun myötä laskea. Vuonna 1950 rautateiden osuus matkustajaliikenteestä oli 90 prosenttia, vuonna 1980 enää 40 prosenttia. Japanin valtionrautatiet ei kyennyt vastaamaan kehitykseen tarpeeksi tehokkaasti ja alkoi tehdä tappiota vuonna 1964. Yritykset lisätä tuloja korottamalla lippujen hintoja laskivat matkustajamääriä entisestään. Ammattiyhdistysliike vastusti irtisanomisia, ja työkiistat johtivat pitkiin lakkoihin 1960–1980-luvuilla. Öljykriisin myötä valtion rahoitus väheni. Valtionrautateille kertyi valtava määrä velkaa, samalla kun yhtiön oli tehtävä suuria investointeja muun muassa Shinkansen-suurnopeusjunaratoihin. Vuonna 1987 velkaa oli jo 25 biljoonaa jeniä.


title: JR (rautatiekonserni)

text: Vuonna 1983 muodostettiin valtionrautateiden uudelleenjärjestelykomitea, joka totesi vuoden 1985 raportissaan, että valtionrautateiden pelastaminen nykyisessä muodossaan ei ollut enää mahdollista ja suositti yhtiön yksityistämistä ja pilkkomista kuuteen alueelliseen rautatieyhtiöön, maanlaajuiseen tavaraliikenneyhtiöön ja muutamiin muihin pienempiin yrityksiin. Uusista yhtiöistä JR Higashi-Nihon, JR Nishi-Nihon ja JR Tōkai olisivat Shinkansen-linjojen ansiosta voitollisia, mutta JR Hokkaidō, JR Kyūshū ja JR Shikoku sekä tavaraliikenneyhtiö (JR kamotsu) tuottaisivat tappiota. Tämän vuoksi tappiota tuottavia yrityksiä varten muodostettiin 1,3 biljoonan jenin vakausrahasto. Valtionrautateiden vanhojen velkojen hoitoa varten perustettiin erillinen holdingyhtiö.


title: JR (rautatiekonserni)

text: Uudet JR-yhtiöt aloittivat toimintansa 1. huhtikuuta 1987. Yhtiöiden tase parani tämän jälkeen huomattavasti: vuonna 1992 ne tuottivat yhteensä 900 miljardia jeniä voittoa. Tämä johtui neljästä tekijästä: yleisestä talousbuumista, yhtiöiden omista ponnisteluista, laskeneista työvoimakustannuksista ja siitä, ettei yhtiöillä ollut enää taakkanaan vanhaa velkaa.


title: Luettelo Sekstantin tähdistön tähdistä

text: Luettelo Sekstantin tähtikuvion tähdistä:


title: Luettelo Sekstantin tähdistön tähdistä

text: Taulukon sarakkeissa käytetyt lyhenteet:


title: Ekstrapyramidaalirata

text: Ekstrapyramidaalirata on aivoissa motorisen kuorialueen, kortikospinaaliradan ja kortikobulbaariradan lisäksi liikkeiden säätelyyn osallistuva radasto (radasto koostuu useasta radasta). Niiden lähtökohtina ovat esimerkiksi eräät talamuksen osat ja tyvitumakkeet eli basaaligangliot. Aivonrungon alueella motoriseen säätelyyn osallistuvat esimerkiksi tasapainohermotumakkeet, aivoverkosto sekä keskiaivojen punatumake ja mustatumake.


title: Ekstrapyramidaalirata

text: Mainituista alueista lähtevät motoriset radat muodostavat hermoliitoksia aivorungon ja selkäytimen välineuronien välityksellä gammamotoneuroneihin. Radat osallistuvat muun muassa tasapainoheijasteiden, lihastonuksen, myötäliikkeiden ja liikesarjojen säätelyyn. Eli ne hermottavat merkittävässä määrin lihaskäämejä, joihin kulkee hermoimpulsseja juuri gammamotoneuroneita pitkin.


title: Luettelo Neitsyen tähdistön tähdistä

text: Luettelo Neitsyen tähtikuvion tähdistä.


title: Luettelo Neitsyen tähdistön tähdistä


title: Vaahdotusrikastaminen

text: Vaahdotusrikastaminen eli vaahdotus on mineraalien rikastusmenetelmä.


title: Vaahdotusrikastaminen

text: Suomessa menetelmää käytettiin eniten Outokummun kaivoksissa. Menetelmä oli sellainen, että rikastettava aines, esimerkiksi rikkihappo- tai selluloosatehtailta tuotu pasutusjäte, sekoitettiin veteen. Seos pumpattiin rikastusaltaaseen, jonka pohjasta laskettiin paineilmaa sekaan vieri vieressä olevista pienistä rei´istä. Seos alkoi vaahdottua ja mineraalit kohosivat nesteen pinnalle vaahdon mukana. Nyt vaahto kerättiin talteen niin kauan kuin sitä kehittyi. Vettä lisättiin tarpeen mukaan, kunnes altaassa oli pelkkää liejuista vettä, joka sitten voitiin laskea pois.


title: Vaahdotusrikastaminen

text: Vaahdon mukana pinnalle kohonneet mineraalit eroteltiin eri menetelmillä ja jatkojalostettiin.


title: Vaahdotusrikastaminen

text: Vaahdotus rikastusmenetelmänä yleistyi Yhdysvalloissa 1900-luvun alussa kivihiilen, kuparin ja nikkelin erotusmenetelmänä. Nykyisistä rikasteista vaahdotuksella tuotetaan noin kolmannes, vaahdotus on yleisin menetelmä rikastaa useita malmeja ja teollisuusmineraaleja. Vaahdotuksessa mineraalin pinta pyritään erilaisin apuainein saamaan alkuperäistä hydrofobisemmaksi. Laboratorio-olosuhteissa vaahdotusmenetelmiä tutkitaan osana metallurgiaa ja tällöin päästään mikrometrien raekokoon, teollisuudessa raekoot ovat kertaluokkaa suurempia.


title: Vaahdotusrikastaminen

text: Vaahdotusta voidaan suorittaa vaahdotuskennoissa, -kolonneissa tai Jameson-kennoissa.


title: Vaahdotusrikastaminen

text: Vaahdotuskenno koostuu tankista, sekoitusmekanismista, konsentraattirännistä, sisään- ja ulostuloaukoista sekä sillasta, jolle sekoitusmekanismi kiinnittyy.


title: Hans Jörg Butt

text: Hans Jörg Butt (s. 28. toukokuuta 1974 Oldenburg) on saksalainen entinen jalkapallomaalivahti. Hän edusti urallaan muun muassa Hamburger SV:tä, Leverkusenia ja Bayern Müncheniä.


title: Hans Jörg Butt

text: Butt on ollut yksi Saksan Bundesliigan parhaista maalivahdeista uransa aikana. Hän aloitti uransa Saksan kakkosdivisioonan joukkueen Oldenburgin riveissä. Tämän jälkeen Butt siirtyi Bundesliigaan Hamburger SV:hen, jossa hän tuli tunnetuksi rangaistuspotkujen laukojana ja onkin tehnyt Bundesliigassa parhaimmillaan yhdeksän maalia yhdellä kaudella. Hän on myös tehnyt urallaan kolme maalia Mestarien liigassa. Kesällä 2001 Buttin uusi seura oli Bayer 04 Leverkusen, jonka kanssa hän pääsi aina Mestarien liigan finaaliin asti, mutta hävisi kuitenkin ottelun. Sama kohtalo kävi myös Saksan Cupissa.


title: Hans Jörg Butt

text: Hyvistä otteistaan huolimatta Butt ei ole koskaan vakiinnuttanut paikkaansa Saksan maajoukkueessa, sillä Oliver Kahn ja Jens Lehmann ovat olleet häntä parempia. Butt teki maajoukkuedebyyttinsä Liechtensteinia vastaan vuonna 2000 ja oli myös mukana varamaalivahtina vuoden 2002 MM-kisoissa. Vuoden 2010 MM-kisoissa hän oli varamaalivahtina, kunnes pääsi pelaamaan pronssiotteluun, jonka Saksa voitti.


title: İstanbulin maakunta

text: Istanbulin maakunta () on yksi Turkin 81 maakunnasta. Istanbulin maakunnan pinta-ala on 5 461 neliökilometriä ja väkiluku 14 377 018 (arvio 31.12.2014).


title: İstanbulin maakunta

text: Maakunta sijaitsee Mustanmeren ja Marmaranmeren rannalla, ja sen naapurimaakuntia ovat Tekirdağ lännessä ja Kocaeli idässä. Maakunnan pääkaupunki on Istanbul ja maakuntaa pidetään Euroopan ja Aasian välisenä porttina.


title: İstanbulin maakunta

text: Istanbulin maakunta on jaettu 39 itsehallinnolliseen alueiseen (belediye) allaolevan listan mukaisesti. Alueista Fatih käsittää ydinkeskustan:


title: Stefán Karl Stefánsson

text: Stefán Karl Stefánsson (10. heinäkuuta 1975 Hafnarfjörður, Islanti – 21. elokuuta 2018 Reykjavík) oli islantilainen näyttelijä, joka tunnetaan parhaiten roolistaan Robi Rähmänä lasten televisiosarjassa "Lazy Town". Hänellä diagnosoitiin haimasyöpä vuonna 2016, ja kesäkuussa 2017 syöpä oli edennyt neljänteen tasoon, vähentäen hänen elinaikaansa. Elokuussa 2017 Stefán ilmoitti, että hänellä ei ole enää etäpesäkkeitä.


title: Stefán Karl Stefánsson

text: Stefá ilmoitti sosiaalisessa mediassa 13. maaliskuuta 2018 syövän palanneen niin, että sitä ei kyetä enää hoitamaan. Hän kuoli sairauteensa 43-vuotiaana 21. elokuuta 2018.


title: Luettelo Andromedan tähdistön tähdistä

text: Luettelo Andromedan tähtikuvion tähdistä:


title: Luettelo Andromedan tähdistön tähdistä

text: Taulukon sarakkeissa käytetyt lyhenteet:


title: Tehonsäätölaite

text: Tehonsäätölaite on höyryvetureissa oleva ruuvi- tai vipuohjauksella toimiva vipulaite, jolla veturin sylinterien täytöstä voidaan säädellä halutulla tavalla eli hienosäätää tehoa. Samalla laitteella valittiin myös kulkusuunta.


title: Tehonsäätölaite

text: Ruuvikoneistoa, jolla säätö on hitaampaa, käytetään linjavetureissa ja suurimmissa höyrysäiliövetureissa, mm. Veturimuseon Hanomagissa, joiden luistilaitteisto on liian raskas kankiohjaukselle, nopeammin reagoivaa vipua eli "paakia" käytetään järjestelyvetureissa ja kapearaiteisilla, joissa sellaisesta on enemmän hyötyä. Samoin jotkut veturit, mm. Jokioisten Museorautatien Tubizet, ovat nimenomaan vivulla ohjattavia. Kaikissa muissa säilyneissä höyrysäiliövetureissa on vipuohjaus.


title: Tehonsäätölaite

text: Järjestelyvetureista Vr3 "Kukko" oli jo tehtaalla varustettu tehonsäätöruuvilla veturin suuren tehon vuoksi. Myös Vr2- ja Vr5-vetureihin vaihdettiin vivun tilalle ruuviohjaus, koska vetureita käytettiin myös linja-ajossa; Vr5-veturi oli alkuperäisessä Vr4-muodossaan vivulla varustettu, mutta nopeasti todettiin että tällä ohjauksella veturi oli varsinainen radanrikkoja, varsinkin kun se oli akselipainoltaan jopa 20-tonninen ja erittäin herkkä suistumaan kiskoilta.


title: Tehonsäätölaite

text: Joissakin suurissa vetureissa, kuten Haapamäen höyryveturipuiston venäläisessä L-veturissa, käytetään koosta huolimatta vipuohjausta; tällaisissa vetureissa ohjausta on yleensä kevennetty erillisellä yleensä paineilmakäyttöisellä koneistolla.


title: Serbiankielinen Wikipedia

text: Serbiankielinen Wikipedia () on Wikipedian serbian kielinen versio. Se on perustettu 16. huhtikuuta 2003.


title: Serbiankielinen Wikipedia

text: Serbian kielessä käytetään sekä latinalaisia aakkosia että kyrillisiä aakkosia, mutta Wikipedia kirjoittaa kyrillisillä aakkosilla.


title: Blümchen

text: Blümchen (s. 20. huhtikuuta 1980 Hampuri), oikealta nimeltään Jasmin Wagner, on saksalainen, lukuisia platinalevyjä saavuttanut pop- ja dance-laulaja, malli ja juontaja. Hän on pyrkinyt myös luomaan näyttelijän uraa. Englanniksi julkaistuissa levyissä hän esiintyy nimellä Blossom.


title: Blümchen

text: Jasmin Wagner aloitti esiintymisuransa cheerleaderina Hamburg Blue Angelsissa. Vuonna 1995 hän tapasi tuottajat Stani Djukanovicin ja Arn Schürmannin juhlissa, joissa hän lauloi. Helmikuussa 2001 yhdeksän albumin, 17 singlen ja neljän kiertueen jälkeen hän päätti uransa Blümcheninä. Jatkaessaan laulajanuraansa vuonna 2003 singlellään "Leb deinen Traum" hän käytti nimeänsä Jasmin Wagner.


title: Blümchen

text: Jasmin Wagnerin musiikki oli laajasti tunnettua ja hän oli arvostetuimpia eurodance-laulajia 1990 ja 2000-lukujen taitteessa. Kappaleiden nopeus vaihteli 50–190 iskuun minuutissa. Tyylilajina vaihteli trance, happy hardcore, pop ja eurodance.


title: Blümchen

text: Jasmin Wagner on esiintynyt useissa elokuvissa cameorooleissa, esimerkiksi Renny Harlinin ohjaamassa elokuvassa Driven, jossa hän esitti saksalaisen kuljettajan tyttöystävää.


title: Blümchen

text: Jasmin Wagner aloitti malliuransa öljy-yhtiön kalenterissa nelivuotiaana. Vuonna 1998 hän teki sopimuksen Tommy Hilfigerin tuotteiden edustamisesta. Hän on markkinoinut myös omaa kosmetiikkasarjaansa "Jamila" vuodesta 2002. Hän on toiminut myös eläinten oikeuksien puolestapuhujana ja varainkerääjänä. Vuoden 2004 tsunamionnettomuuden jälkeen hän osallistui hyväntekeväisyyskeräykseen, jonka loppusumma kohosi 50 000 euroon.


title: Heikki Vuento

text: Heikki Vuento (s. 6. joulukuuta 1951 Kemi) on suomalainen elokuva- ja TV-käsikirjoittaja. Hän on toiminut käsikirjoittajana mm. Raimo O. Niemen ("Suden arvoitus", "Postia marsalkalle", "Pirunnyrkki") Olli Saarelan ("Lunastus", "Bad Luck Love") ja Jaakko Pyhälän ("Jon", "Armon aika") elokuvissa. Lisäksi hän oli apukirjoittajana tv-sarjassa Metsolat.


title: Seija Karkinen

text: Seija Marjatta Karkinen (o.s. "Räty", s. 16. lokakuuta 1936 Sortavala) on lakitieteen lisensiaatti, varatuomari ja valtiotieteen maisteri. Hän oli SDP:n kansanedustaja Helsingin kaupungin vaalipiiristä vuosina 1966–1983 sekä 1986–1991. Karkinen nousi eduskuntaan kahdesti varasijalta: ensin vuonna 1966 Kaarlo Pitsingin siirtyessä Uudenmaan läänin maaherraksi ja toisen kerran vuonna 1986 Kaarina Suonion siirtyessä Tampereen apulaiskaupunginjohtajaksi. Seija Karkinen työskenteli lakimiehenä Kansaneläkelaitoksessa vuosina 1961–1982.


title: Seija Karkinen

text: Karkinen toimi Suomen sosiaali- ja terveysministerinä Sorsan I hallituksessa 1972–1975. Lisäksi hän oli II valtiovarainministeri Paasion II hallituksessa vuonna 1972. Hän oli presidentin valitsijamies 1968, 1978 ja 1982. Hän kuului Helsingin kaupunginvaltuustoon 1965–1985.


title: Seija Karkinen

text: Karkinen oli vuodesta 1960 naimisissa varatuomari Anssi Esa Karkisen (1934–2001) kanssa. Heillä on viisi lasta.


title: Porvoo Hunters

text: Porvoo Hunters on porvoolainen jääkiekkoseura. Seuran edustusjoukkue pelaa kaudella 2016–2017 Suomen kolmanneksi korkeimmalla sarjatasolla Suomi-sarjassa. Joukkue on pelannut useamman kauden Suomi-sarjassa, jonne se nousi ensimmäisen kerran kauden 2006–2007 päätteeksi. Hunters pelaa kotiottelunsa Porvoon jäähallissa, jonne mahtuu 1500 katsojaa.


title: Survive Style 5+

text: Survive Style 5+ on japanilainen Gen Sekiguchin ohjaama vuonna 2004 ensi-iltansa saanut elokuva. Pääosissa ovat Tadanobu Asano, Reika Hashimoto, Kyôko Koizumi, Vinnie Jones ja Ittoku Kishibe.


title: Survive Style 5+

text: Elokuva kertoo monta erilaista tarinaa, muun muassa miehestä (Tadanobu Asano), joka yrittää jatkuvasti saada vaimonsa (Reika Hashimoto) pysymään kuolleena; mainostoimiston naisesta (Kyôko Koizumi), joka keksii mitä kummallisimpia mainoksia; brittiläisestä miehestä (Vinnie Jones), joka haluaa tietää ihmisten tehtävän elämässä; ja epäonnisesta perheenisästä (Ittoku Kishibe), jonka mieli muuttuu pysyvästi tämän hypnotisoineen miehen kuoltua. Elokuvan loppua kohden nämä tarinat yhdistyvät.


title: Islanninkielinen Wikipedia

text: Islanninkielinen Wikipedia () on Wikipedian islanninkielinen versio. Se perustettiin 5. joulukuuta 2003. 13. huhtikuuta 2007 siellä oli 14 479 artikkelia ja 2. heinäkuuta 2013 35 986 artikkelia. 10. syyskuuta 2016 siellä oli yli 41 000 artikkelia.


title: Hämähäkkimies: sininen

text: Hämähäkkimies: sininen ("Spider-Man: Blue") on Hämähäkkimiehen alkuvaiheista kertova sarjakuva, jonka on käsikirjoittanut Jeph Loeb ja piirtänyt Tim Sale. Alun perin kuudessa osassa julkaistu sarjakuva ilmestyi vuosina 2002-2003, suomeksi se ilmestyi kovakantisena kirjana 2003. Tarina kertoo Peter Parkerin ja Gwen Stacyn suhteesta, mutta kuvaan astuu myös Mary Jane Watson.


title: Hämähäkkimies: sininen

text: "Hämähäkkimies: sininen" kertoo haikeasävyisesti Peter Parkerin opiskeluajoista Empire State Universityssä. Tuolloin hän löysi viimein oman paikkansa ystäväpiirinsä keskellä. Parker viettää aikaa opiskelijoiden suosikkipaikassa, Coffee Bean Barissa, ystäviensä Flash Thompsonin ja Harry Osbornin sekä hänen suosiostaan kisailevien Gwen Stacyn ja Mary Jane Watsonin kanssa. Monet Hämähäkkimiehen vanhat vihamiehet ovat kuitenkin päättäneet palata maisemiin. "Hämähäkkimies: sininen" viittaa jo nimeltään nostalgisiin, lievän surumielisiin tunnelmiin. Otsikko sopii hyvin kuvamaan sankaria, joka vielä nykyäänkin suree Vihreän Menninkäisen tappaamaa tyttöystäväänsä. Lisäksi tarinassa viitataan usein kaihoisiin rakkauslauluihin, kuten Ella Fitzgeraldin esittämään ”My Funny Valentineen” ja Nat King Colen kappaleeseen ”Let’s Fall in Love”.


title: No Motiv

text: No Motiv on alternative rock ja punk rock -yhtye Oxnardista, Kaliforniasta.


title: No Motiv

text: Kappale "Independence Day" oli Burnout 3-pelin soundtrackilla.


title: Keltatokko

text: Keltatokko ("Gobiodon okinawae") on tokkoihin kuuluva kala.


title: Keltatokko

text: Keltatokko kasvaa noin 3,5 cm pitkäksi. Sen keltainen väri on tasaisen kiiltävä, miltei kumimainen. Musta silmä erottuu selvästi. Poskipäissä on pienet valkeat läikät.


title: Keltatokko

text: Keltatokko elää luonnossa Indopasifisella merialueella.


title: Keltatokko

text: Keltatokko on asuu mielellään oksaisessa kivikorallissa, esimerkiksi "Acropora"-lajit käyvät tähän hyvin. Se saattaa pysähtyä akvaarion pohjalle tai jonkun korallin päälle rintaeviensä varaan; käyttäytyminen on tyypillistä tokoille. Luonnossa se elää 5–15 yksilön parvissa.


title: Keltatokko

text: Keltatokko syö luonnossa pieniä selkärangattomia. Sen ruokinta akvaariossa on haastavaa, mutta yleensä se oppii syömään pakasteruokia.


title: Walesinterrieri

text: Walesinterrieri on koirarotu, yksi monista terriereistä. Se sopii erilaiseen metsästykseen ja lemmikiksi. Walesinterrieri on peräisin Isosta-Britanniasta Walesista ja on syntynyt 1800-luvulla. Sen taustalla on epävirallinen rotu Black and Tan Terrier, joka ollut olemassa Englannissa jo 1200-luvulla. Sitä oli myös Walesissa, ja sen lajin Britannian kennelliitto vihdoin rekisteröi walesinterrieriksi. Vuoteen 1900 sen nimi oli "vanhaenglanninterrieri" eli "Black and Tan Rough Haired Terrier" ('mustaruskea karkeakarvainen terrieri'). Rotu hyväksyttiin Britanniassa 1886, ja se on siellä yleisempi kuin airedalenterrieri tai kettuterrieri.


title: Walesinterrieri

text: Rodun väri on punaruskea mustin merkein tai musta harmaankirjava (grizzle) punaruskein merkein. Koiran säkäkorkeus voi olla korkeintaan 39 cm ja se voi painaa 9-9,5 kg.


title: Walesinterrieri

text: Sillä on kaksinkertainen turkki, jossa aluskarva eristää ja karkea päällyskarva suojaa lialta, sateelta ja tuulelta.


title: Walesinterrieri

text: Walesinterrieri on terrierin perikuva ja sen luonne on tyypillinen terrierimäinen. Se näyttää airendalenterrieriltä, mutta on puolet pienempi. Se on iloinen, eloisa eikä juuri koskaan ujo tai arka. Walesinterriereistä voi tulla uskollisia ja tottelevaisia ystäviä, ja ne sopivat niin kaupunkiin kuin maallekin. Joskus niillä saattaa ilmetä metsästysviettiä. Se ei kaipaa erityisen paljon liikuntaa, mutta ei kuitenkaan väsy ja on hyvä kumppani liikuntaa harrastavalle. Se on aktiivinen ja peloton, eikä se ole innokas tappelemaan, mutta pitää kyllä tarvittaessa puoliaan. Mukavana pysyäkseen se kaipaa paljon henkisiä virikkeitä. Pikkuinen piha, jossa se joutuu olemaan päivän ilman mitään tekemistä, ei riitä sille. Nämä koirat kaipaavat kiinnostavaa tekemistä päivittäin.


title: Walesinterrieri

text: Walesinterrierit sopeutuvat hyvin lasten kanssa olemiseen. Ne leikkivät mielellään ja katselevat lasten leikkiä. Ne myös leikkivät mielellään lasten kanssa, mutta joskus lapsi väsyy ennen koiraa, joten aikuisen valvova silmä on tarpeen, ettei tule väärinkäsityksiä.


title: Walesinterrieri

text: Rotu kuuluu nypittäviin rotuihin. Sillä on karkea karva, joka pitää nyppiä käsin, ei leikata. Se ei pudottele karvoja kuten monet muut koirarodut, vaan siltä pitää nyppiä vanhat pitkät karvat, jolloin karva säilyy lyhyenä. Koira ei kaipaa säännöllistä kylvetystä. Turkki on nypittävät 3–6 kuukauden välein. Perusteellinen nyppiminen kestää 3–4 tuntia, ja kasvattajan pitää osata neuvoa, mistä löytyy ammattitaitoinen henkilö sen tekijäksi oikealla tavalla. Jos karvan leikkaa, se pehmenee ja sen selvärajainen musta ja ruskea väritys häviää, ja väri muuttuu epämääräisen sameaksi.


title: Walesinterrieri

text: Seurakoirana olevan koiran turkin voi myös leikata, jos sen kanssa ei käy näyttelyissä.


title: Walesinterrieri

text: Suurin osa walesinterriereistä on terveitä ja ne ovat fyysisesti kestäviä. Rodulla ei ole mitään sille tyypillisiä vikoja. Terve walesinterrieri elää noin viisitoistavuotiaaksi ja pysyy aktiivisena ja eloisana hyvin iäkkääksi, jos siitä ja sen terveydestä pidetään hyvää huolta.


title: Luettelo Bereniken hiusten tähdistön tähdistä

text: Luettelo Bereniken hiusten tähtikuvion tähdistä:


text: Taulukon sarakkeissa käytetyt lyhenteet:


title: Sophie B. Hawkins

text: Sophie Ballantine Hawkins (s. 1. marraskuuta 1964) on yhdysvaltalainen laulaja-lauluntekijä.


title: Sophie B. Hawkins

text: Hawkins syntyi New Yorkissa ja valmistui Manhattan School of Musicista. Hän sai Grammy-ehdokkuuden jo debyyttialbumillaan "Tongues and Tails" (1992). Laulu "Damn I Wish I Was Your Lover" nousi Yhdysvaltain singlelistan viidenneksi. Seuraava albumi "Whaler" ilmestyi 1994.


title: Sophie B. Hawkins

text: Hawkins on avoimesti biseksuaalinen.


title: Matchbox Twenty

text: Matchbox Twenty (myös Matchbox 20) on rock-yhtye Orlandosta, Floridasta. Yhtye on myynyt yhteensä 39 miljoonaa albumia.


title: Baskinkielinen Wikipedia

text: Baskinkielinen Wikipedia on Wikipedian baskinkielinen versio. 9. joulukuuta 2010 baskinkielisessä Wikipediassa oli 61 193 artikkelia, ollen artikkelimäärältään 45. suurin Wikipedia. Nykyään artikkeleita on noin .


title: Luettelo Eridanuksen tähdistön tähdistä

text: Luettelo Eridanus-tähtikuvion tähdistä:


title: Luettelo Eridanuksen tähdistön tähdistä


title: Hemagglutiniini

text: Hemagglutiniini (HA) on influenssavirusten pinnoilta (kuten monien muidenkin virusten ja bakteerien pinnoilta) löydetty antigeeninen glykoproteiini. Hemagglutiniinin avulla virus kykenee sitoutumaan soluun infektoidakseen sen eli tunkeutuakseen siihen. Hemagglutiniini nimi tulee aineen kyvystä aiheuttaa punasolujen yhteenkasautumista ( = liimata/liimautua yhteen) "in vitro".


title: Hemagglutiniini

text: On olemassa ainakin 16 erilaista HA-antigeenia. Nämä alatyypit merkitään H1:stä H16:een. Viimeisin alatyyppi (H16) löydettiin influenssa A-viruksista, jotka eristettiin naurulokeista Ruotsissa ja Norjassa vuonna 2005. Kolme ensimmäistä hemagglutiniinia (H1, H2 ja H3) esiintyvät ihmisten influenssaviruksissa.


title: Hemagglutiniini

text: Erittäin patogeenisen eli herkästi tautia aiheuttavan lintuinfluenssaviruksen (H5N1-tyyppi) on havaittu infektoivan ihmisiä huonosti. Tämän virustyypin infektoimien ihmispotilaiden virusnäytteiden viruksista on havaittu, että niiden hemagglutiniinissa on yksittäisiä aminohappomuutoksia, jotka voivat merkittävästi muuttaa kyseisen lintuinfluenssaviruksen reseptorispesifisyyttä antaen niille kyvyn sitoutua samoihin reseptoreihin, kuin ihmisen influenssavirus. Nämä havainnot selittävät miksi H5N1-virus, joka ei normaalisti infektoi ihmisiä, voi mutaatioiden avulla muuntua ihmisiä tehokkaasti infektoivaksi. H5N1-viruksen hemagglutiniini on yhdistetty myös tämän influenssaviruksen korkeaan patogeenisyyteen, johtuen sen helposta muuttumisesta aktiiviseen muotoon proteolyyttisesti.


title: Hemagglutiniini

text: HA:lla on kaksi ensisijaista tehtävää:


title: Hemagglutiniini

text:
Mekanismi:
HA sitoutuu vielä tunnistamattomaan glykoproteiiniin, jota on kohdesolujen pinnoilla. Tämä aiheuttaa viruksen tarttumisen kohdesolun pintaan. Solukalvo nielaisee tarttuneen viruksen ja osan solukalvosta, jolloin solun sisälle syntyy uusi kalvopäällysteinen endosomiksi kutsuttu rakkula, jossa nielaistu virus on. Solu ryhtyy sulattamaan endosomin sisältöä muuttamalla sen sisuksen happamaksi ja siirtämällä sitä kohti lysosomia. Kun endosomin pH laskee noin 6:een, viruksen HA:n alkuperäinen rakenne muuttuu epävakaaksi ja sen laskostuminen purkautuu osittain, mikä vapauttaa esille sen muutoin piilossa olevan erittäin hydrofobisen peptidiketjun osan. Tämä vapautunut niin kutsuttu fuusiopeptidi toimii kuin tarttumiskoukku kiinnittymällä ja lukittumalla endosomin seinämään. Kun HA-molekyylin loppuosa laskostuu uudelleen (alhaisemmassa happamuudessa stabiilimpaan muotoon), se vetää fuusiopeptidikoukkua aiheuttaen endosomin kalvon lähentymisen kohti viruksen omaa kalvoa. Lopulta endosomin ja viruksen kalvot yhdistyvät ja virus genomeineen vapautuu endosomista solulimaan.


title: Hemagglutiniini

text: HA on homotrimeerinen integraalinen kalvoglykoproteiini. Se on sylinterimäinen ja noin 13,5 nanometriä pitkä. HA:n kolme identtistä monomeeria koostuvat kukin kahdesta osasta, HA ja HA. HA:n kärkiosassa olevat globulaariset HA-osat vastaavat sitoutumisesta kohdesolujen sialihapporeseptoreihin ja säiemäiset α-heliksejä sisältävät HA-osat kohottavat HA-monomeerit viruksen pinnasta ja kiinnittävät ne viruksen solukalvoon. Yhdessä HA-osat stabiloivat HA:n varsimaisen rakenteen lateraalisilla vuorovaikutuksilla. HA on glykosyloitunut monesta kohtaa.


title: Kalevan kisat 2005

text: Kalevan kisat 2005 järjestettiin Porissa 15.–17. heinäkuuta.


title: Kalevan kisat 2005

text: Kalevan maljan voitti Lahden Ahkera.


title: Uuden-Seelannin lippu

text: Uuden-Seelannin lippu koostuu sinisestä (Pantone-väri 293) taustasta, Ison-Britannian Union Jackista ja neljästä punaisesta, valkorajatusta tähdestä, jotka symboloivat Etelän ristiä. Toisin kuin muissa valtioiden lipuissa, joissa on Etelän risti, Uuden-Seelannin lipussa on Etelän ristiin kuuluvista tähdistä vain neljä. Lipun pohjana on toiminut Britannian kauppalaivaston ja siirtokuntien lippu, niin sanottu Blue Ensign, josta myös esimerkiksi Australian lippu on kehittynyt. Nykymuotoista sinistä lippua on käytetty jo vuodesta 1869, mutta virallisen valtiolipun asemaan se nostettiin 24. maaliskuuta 1902. Lipun mittasuhteet ovat 1:2; tähdet eroavat kooltaan toisistaan. Sinisen valtiolipun rinnalla käytössä ovat myös punainen (Pantone-väri 186) versio kauppalippuna ja valkoinen versio merisotalippuna. Uuden-Seelannin lipun sininen väri kuvastaa merta ja taivasta, Etelän risti puolestaan maan sijaintia eteläisellä Tyynellä valtamerellä; "Union Jack" kuvastaa historiallista yhteyttä Isoon-Britanniaan. Lipun tai sitä esittävän asian tuhoaminen tai vahingoittaminen sen häpäisemistarkoituksessa on Uudessa-Seelannissa rikos. Lippua voi pitää tangossa minä päivänä tahansa.


title: Uuden-Seelannin lippu

text: Vuosina 2015 ja 2016 Uudessa-Seelannissa järjestettiin kaksi kansanäänestystä, joissa päätettiin vaihtoehtoisesta lipusta ja vanhan lipun korvaamisesta ensimmäisen äänestyksen voittaneella lipulla. Viimeinen äänestys päättyi 24. maaliskuuta 2016 ja uusiseelantilaiset päätyivät lopulta säilyttämään vanhan lippunsa 56,6 % äänimäärällä.


title: Uuden-Seelannin lippu

text: Ajatus Uuden-Seelannin omasta lipusta syntyi, kun Sydneyn tulliviranomaiset ottivat haltuun Hokiangassa rakennetun "Sir George Murray" -nimisen laivan, koska laiva ei purjehtinut minkään lipun alla. Uusi-Seelanti ei vielä tuolloin ollut Britannian siirtomaa, eivätkä sieltä tulleet laivat voineet rekisteröityä sen lipun alle. James Busby ehdotti lipun käyttöönottoa Uuden Etelä-Walesin kuvernöörille vuonna 1833. Kauppaongelmien ohella Busby näki lipun Uuden-Seelannin maoripäälliköitä yhdistävänä ja yhtenäistä hallintoa helpottavana. Australialaiset viranomaiset suostuivat ja ehdottivat lipuksi malliaan, jossa oli valkoinen tausta, sinisiä horisontaalisia raitoja ja "Union Jack" vasemmassa yläkulmassa. Busby ei kuitenkaan pitänyt lipusta, koska se ei sisältänyt punaista, joka taas hänen mielestään oli tärkeä uusiseelantilaisia edustava väri. Pastori Henry Williamsille annettiin tehtäväksi suunnitella vaihtoehtoinen lippu ja hän tekikin lopulta kolme erilaista mallia. 20. maaliskuuta 1830 25 maoripäällikköä kutsuttiin koolle Waitangiin ja lippuehdotuksista järjestettiin äänestys. Äänestyksen voitti kolmesta vaihtoehdosta jo ennestään Church Missionary Societyn käytössä ollut lippu, joka sai 25 äänestä 12. Muut kaksi saivat 10 ja 3 ääntä. Busby julisti voittaneen lipun kansallislipuksi. Lippu lähetettiin kuningas Vilhelm IV:lle hyväksyttäväksi ja hän hyväksyikin sen. Lippu tuli sittemmin tunnetuksi yhdistyneiden heimojen lippuna.